E 1918, e oa an dud\no hortoz fin ar brezel\nEun doser a-bez a oa bet embannet e niverenn 271 Brud Nevez, e miz du 2008, da geñver 90 vloaz fin ar brezel 1914-1918. Setu amañ roll ar pennadou-ze :\nDidier Guyvarc'h : Ar Vretoned er brezel 14-18\nAn deveziou ma tirollas ar brezel\nRoger Laouenan : An dud a oa o hortoz fin ar brezel\nAlain Breteau : Eun abeg dihortoz d'ar brezel\nGab ar Mer : Krogad Maissin\nGab ar Mer : Chomadenn an 11ved korv e bro ar Somme\nGab ar Mer : Krogad Dixmude hag emgannou Bro Flandrez\nAn deveziou ma h echuas ar brezel\nAlain Roignant : Mouez eur paotr pell euz e vro\nYann-Bêr Kalloc'h : Ar en deulin er brzel\nFañch Morvannou : Yann-Bêr Kalloc'h, maro er brezel 14\nDaniel Carré : Pa davas ar hanonou\nAlain Breteau : Eun ospital-skoazell e Gourin e 1914\nJean-Louis Monot : "Arme an douarou" e 14 -18\nLouis Grall : An hini diweza pe an hini kenta ?\nAn dud o hortoz fin ar brezel\nAr gont deuz ar re lazet\nAr vuhez en a-dreñv\nE 1918 e oa an dud o hortoz fin ar brezel\nEiz leor e-neus embannet Roger Laouenan diwar-benn ar Vretoned hag ar brezel 14. An naoved 'zo da zond, hag e oa oh echui skriva an degved.\nDa genta ne oan ket en zell da vond beteg ar bloavez 2008 peogwir e oa em zoñj skriva eul levr hepken, a oa bet goulennet diganin gand an embannaduriou France Empire, diwar-benn ar Vretoned e-pad ar brezel. Labouret em-oa e-pad pevar bloaz a-raog skriva al levr, evid dastum an diellou : n’anavezen netra. Me ‘oa evel an oll, n’em-oa netra war ar brezel-se, nemed eur mennoz bennag.\nDa genta ‘m-eus enrollet eun toullad tud, euz forz peleh e Breiz. Se ‘oa e fin ar bloaveziou 70. Tud en oad e oant er mare-se dija : war-dro 80 vloaz. Soñj o-devoa memestra deuz ar pez o-doa gouzañvet, ar pez a oa tremenet e-pad ar bloaveziou ma oant bet war an talbenn. J. Gros, deuz Lokemo, e-noa kontet toud penn-da-benn e brezoneg. Gouest ‘oa an dud da gomz brezoneg med mond a reent e galleg kentoh.\nGoude-ze on bet e diellou kêriou, diellou an departamanchou, diellou Pariz, diellou ar broiou estren : e Belgia, en Almagn, e Fribourg-en-Brisgau. Eun toullad traou ‘m-eus bet. Skrivet em-eus ma levr kenta Le Tocsin de la Moisson diwar-benn deveziou kenta ar brezel, ha penaoz ‘oa ar vro just a-raog. Penaoz ‘oa bet dastumet an dud gand ar mobilizasion ha goude, peleh ‘oant bet.\nGoude al leor kenta-ze, France Empire ‘neus goulennet eun eil levr diganin : pa vez lakaet ar biz ‘ba eun dra bennag toud ar horv a dremen ! Ne oa ket displijuz evidon ivez, me ‘blije din an istor, se ‘oa en ennon. ‘M-oa ket c’hoant da adskriva istor ar brezel, med istor ar Vretoned e-pad ar brezel. Se eo ma fal, n’eo ket traou all. Skrivet em-eus eun eil levr, La Moisson Rouge, zo deuet er-mêz e 1984.\nC’hweh levr all zo bet abaoe, eun all zo da veza, eun all da achui… Eun bern traou ne oant ket bet dispaket c’hoaz. Med re diwezad e oa evid kaoud testeniou digand an dud oa beo neuze. Ar re diweza ne oant ket gouest da lavaroud kalz tra. Diellou skrivet a vez kavet c’hoaz memestra.\nEüruz an dud o partial ?\nDevez kenta ar brezel, pa ’z eo bet disklêriet, pa oa bet mobilizet an dud, e oa eüruz an dud o partial, a lavarer. Med red eo ober eun diforh etre an dud diwar ar mêz hag ar re a oa o veva e kêriou. Er hêriou e oa eun êrgelh ne oa ket memez tra, aze an dud ‘oa muioh patriote, muioh a dud a oa kontant da vond, tud a felle dezo mond d’ar brezel evid adkemer an Elzaz hag al Loren : an Almanted (d’ar houlz-se ‘vije ket laret ar Boched c’hoaz) o-devoa laeret eun tamm deuz Bro-Hall hag e oant o tond da laerez ar peurrest. Ha setu ar re-ze o-devoa greet eun tammig jabadao ha lakaet deliou, brankou stag deuz ar bagoniou, ar fuzuliou ‘oa bet dekoret, kanet e vije ar Marseillaise, Sambre et Meuse ha traou all evel-se.\nWar ar mêz ne oa ket kont memez tra : an dud a oa gand o labour. E-kreiz an eost e oa, pa oa sonet ar hleier deiz kenta miz Eost 1914. Se ‘oa spontuz evito, mond kuit evel-se, lezel an eost war ar parkeier, ha gand ar merhed hepken hag an dud koz, ar re ‘oant ket bet dastumet gand ar mobilizasion. Aze ‘oa kentoh trubuillet, glaharet an dud, ar merhed a ouele. N’int ket eet tamm ebed « la fleur au fusil ». Eet int. Ar Vretoned zo tud sentuz, d’ar houlz-se e oant bepred ! Eun dever ‘oa evito mond da zivenn ar vro peogwir e oa da veza aloubet gand an enebour. Eun enebour ne oa ket katolik peogwir ‘oa protestant… Eur bern traou ‘vel-se ‘oa ‘eneb an Almanted.\nFrealz ha glahar\nPevar bloaz bennag goude, sed an 11 a viz Du : 90 vloaz ‘zo deuz se. An dud ‘oa o hortoz fin ar brezel abaoe pell ‘zo, peogwir e soñje deze e vije bet echuet dija er bloavez 14 ha goude e fin ar bloavez 15… O hortoz e vijent bloaz-ha-bloaz ma vije echu an traou. Digalonekaet e vijent abalamour n’ee ket an traou war-raog tamm ebed. An oll ‘oa o hortoz se : kement a dud ‘oa bet lazet, eul lazadeg spontuz ‘oa.\nE Breiz ‘vel e leh all ‘oa diêz beva peogwir e vanke boued, petrol, chikore, koad, glaou… Ne oa ket eur vuhez posubl ken : beb sizun e vije ano deuz eun den lazet bennag hag e vije neuze eun overenn heb korv ebed. Ne oa tamm plijadur ebed war ar mêz : ‘vije ket na baliou na goueliou na netra. Er hêriou braz e oa adkroget ar sinema, an teatr ha toud an traou evel a-raog. E Brest, e Naoned o-devoa c’hoant an dud da veva en eun doare normal.\nEun toullad traou ‘m-eus kavet a ro da gompren penaoz eo bet bevet an 11 a viz Du gand ar zoudarded. E brezoneg n’em-eus ket kavet kalz tra : ar yez ‘deus kollet kalz e-pad ar brezel. An dud-se ‘oa brezonegerien pa oant eet d’ar brezel a zo bet kustumet da gomz e galleg gand tud all n’anavezent ket, euz n’eus forz peseurt bro deuz Bro-Hall. Tapet an tu da vond e galleg, eun tammig mez gante marteze da gomz brezoneg, nemed pa vijent eun toullad etrezo.\nDija o-doa desket skriva galleg er skol. E brezoneg ne oa ket kalz tud a oa gouest, nemed tud desket evel Loeiz Herrieu. N’eus ket kalz a skridou : tud zo bet lazet, gloazet, n’o-deus ket skrivet. Ne oa ket ar memez tud ken oh echui ar brezel : ar re o-doa komañset war an talbenn ne oant ket aze ken. Riñset kazi toud. Diêz eo kavoud testeniou euz ar brezel penn-da-benn.\nUnan ‘m-eus, skrivet gand eur beleg. Ar veleien ‘oa gouest da skriva mad e galleg evel just, e brezoneg ivez kazi sur, med perag ne skrivent ket e brezoneg ? Person Gwipavaz e-nevoa skrivet da zoudarded ar barrez e galleg, embannet al lizerou e galleg : eur ger bennag e brezoneg a vije a-wechou, med pas kalz. Herve ar Menn, eul labourer-douar euz Hañveg, ne gomze kazi sur nemed brezoneg er gêr med ne lakae ket muioh evid eur ger brezoneg bennag eur wech an amzer war e lizer, evid goulenn eun dra bennag digand e wreg pa ne grede ket goulenn se e galleg. A-wechou ‘vije eur frazenn memestra, med pas kalz a dra.\nEun devez a levenez eo bet evid tud ar vro gweled ar brezel oh echui. Frealzet int bet, ha glaharet ivez en eur stumm, rag deuet ‘oa da zoñj dezo e vanke pe eun tad, pe eur mab, pe eur pried, pe eun tonton bennag. Bet zo bet kalz a joa, er hêriou dreist-oll, levenez spontuz : ar hleier o vralla, ar muzik o soni ‘ba ar ruiou, an dud o tañsal, o poka an eil d’egile… Bet ‘oa lidet eun Te Deum ‘ba an ilizou, goude-ze ‘oa bet greet eur retraite au flambeau deuz an noz. Ha cholori, jabadao Penven ! Du-hont e Brest e oa al listri war vor o lakaad ar hwitellerez-tro da vond en-dro.\nMed war ar mêz e oa sioul ha glaharet an dud kentoh, rag aze e oant e kañv bepred, sammet gand ar hañv don deuz an dud kollet, an dud ne zeufent ket ken d’ar gêr.\nAr gont deuz ar re lahet : red eo beza gwir\nPoan o-deus bet, beteg vremañ kazimant, an dud a vicher, an istorianed, d’en em gleved war gont ar Vretoned lazet er brezel. Petra 'lavarin-me ? N’on ket a-du gand an dud - lavaroud a ran se dioustu - a gomz euz 240 000. Se zo faoz. N’hell ket beza. Pa vez klasket eun tamm bihan n’eo ket posubl. Me a lavar kentoh 130 000. D’am zoñj ema aze ar chifr deread pa vez mesket ar chifrou stumm pe stumm.\nMa 'z eo bet ken diêz-se gouzoud ar wirionez war ze, eo deuet euz afer Santez-Anna Gwened pa oa bet savet ar Mémorial. Goude-ze eo bet lañset ar chifr 240 000 war gartennou-post, ne ouier ket gand piou. Adkemeret eo bet dreist-oll gand tud an Emzao, broadelourien stard a felle deze e vije an aberz a-berz Breiz an uhella posubl e-keñver Bro-Hall, evid goulenn beza adpêet deuz ar pez a oa bet kollet. Politikerez zo dindan ar chifr-ze.\nRed eo beza gwir memestra, n’heller ket ober truchuri war chifrou evel-se. A-walh eo zo bet muioh a zoudarded lazet e Breiz eged e broiou all : se zo sur. Arabad konta re war ar chifrou zo bet lakaet war ar monumañchou ivez, n’int ket resiz-tre. Spi ‘m eus ne vo ket komzet deuz se ken, e vo peoh war ar jeu hag e vo eun intent bennag. Med n’on ket sur, gweloud a ran e resevan lizerou digand tud zo a chom peg, krog-mat ouz ar chifr-se.\nGreet ‘m-eus eur studi, klasket ‘m-eus chifrou e beb leh. Kontet em-eus war-dro 600 000 soudard, eun tammig muioh marteze, zo bet mobilizet e Breiz e-pad ar brezel. N’eo ket êzet gouzoud rag ar Vretoned zo eet e peb leh, e peb rejumant. Arabad konta hepken ar re ‘oa amañ e Brest, e Gwengamp : ar re-ze ‘oa bet dispartiet goude e rejumanchou Bro-Hall a-bez. Diêz eo kavoud roud diouto. Memestra zo tu da dostaad ouz ar wirionez gand ar chifrou a zo bet roet gand an arme hag ar Prefeti.\nHag ar re hloazet…\nA-hend-all 'zo bet berniou tud hloazet, ya, evel just. Me ‘m-eus bet eun tonton zo bet torret e vreh dehou dezañ e-kichen Arras e komañsamant ar brezel, e miz Here 1914. Evel just e oa bet kaset d’ar gêr dioustu. Eur breur all dezañ, Eugène Laouenan, zo bet lazet kazi ar memez devez. N’eo ket bet kavet jamez, draillet e oa bet penn-da-benn moarvad, evel-se ‘vije kont. Bez’ zo tud zo deuet da veza sod, arabad dizoñjal se. Kalz tud zo bet tromatizet, muioh evid a vez lavaret.\n‘Barz kement famill ‘zo dre amañ zo bet kollet pe mahagnet unan bennag. Tud mahagnet, tud bleset-don, gazet. Arabad dizoñjal ar gaz. Ar re o-devoa lonket êzenn. Rag êzenn ‘vije skoet e-pad ar brezel. An devez kenta a oa bet d’an 22 a viz Ebrel 1915 e-kichen Ypres. Goude-ze an Almanted, hag ar Frañsizien ivez, o-devoa skoet obuziou leun a êzenn. An dud ‘devoa lonket se ‘oa klañv da viken goude. Beteg fin o buhez. Pe e varvent nebeud a vloaveziou goude. Eul lizer am-eus digand eun den evel-se. Eun ofiser e oa, eul letanant. Goulenn a ree kaoud eur pañsion peogwir eo bet gloazet gand an êzenn. An dud ‘ba an arme ne felle ket dezo anzao e oa klañv abalamour d’ar brezel. Nahet ‘devoa rei dezañ ar pañsion ‘oa o houlenn. Marvet eo nebeud goude.\nAn trañcheou, ema bet ar zoudarded e-pad pevar bloaz e-barz. Red ‘vije adober aneze, kendalh da adober aneze peogwir e vijent pe draillet gand an obuziou pe gand ar glao. Ne choment ket en o zao : an toullou-ze ‘oa leun a fank, a dour. Mizer spontuz o-devoa peogwir ‘oant dindan ar seiz amzer. Eur wech an amzer e hellent mond ‘ba eun abri bennag memestra, ‘ba eul loch savet eun tammig forz peleh. An Almanted o-devoa muioh a goñfort, a lavarfen. Int o-devoa eur stumm d’ober ar brezel ‘oa ket heñvel deuz hini ar Frañsizien. N’o-devoa ket gouzañvet kement.\nLeoriou Roger Laouenan\ndiwar-benn ar brezel 14-18\nCe soir d'août, Le Télégramme éditions, 2004\nLes Poilus : Dans les tranchées de la Grande Guerre, embannaduriou Le Télégramme, 2003\nLes Fiancés de la Toussaint, Coop Breizh, 1996\nLe Tocsin de la moisson, Coop Breizh, 1994, priz braz Les Ecrivains Bretons\nEn em houlenn a reer penaoz o-deus bet bevet e-pad keit-se ar Vretoned a oa chomet amañ er gêr, en a-dreñv : ar merhed, ar re goz… 'Barz ar vro, an dro-spered da genta a oa harpa ar zoudarded, kaoud fiziañs er brezel, da lavared eo kaoud fiziañs e oa just ar brezel, e oa ar Frañsizien deuz tu ar wirionez. Ar reou all a oa enebourien a oa deuet da aloubi ar vro. Med tamm-ha-tamm e oa deuet ar spered-ze da drenka, dreist-oll goude Verdun er bloavez 17.\nNeuze dreist-oll e oa bet eur reveulzi ‘barz an arme, mutinerie. Aze pa oa deuet ar bermisionerien d’ar gêr ‘oa ket ar moral ken gante. Ar re-ze ‘oa digalonekaet penn-da-benn hag an dud diwar ar mêz a zoutene aneze, a lavare « ya, spontuz eo o buhez, se ne hell ket padoud ! ». Dirollet e oant penn-da-benn : torret ‘doa bagoniou an treñiou, skoet taoliou-dorn war dud an hent-houarn… Ar spered ‘oa fall-tre. Ar vuhez ‘oa deuet da veza startoh peogwir ‘oa deuet ar boued da veza rouez a-walh. Ar bara ‘oa ket mad ken, ‘vije ket ar gwir da zebri kig nemed eur wech pe diou ar zizun, ‘vije ket kavet chikore na kafe na petrol na glaou...\nHa ne oa ket a dud da labourad ouspenn-ze. Red ‘vije pêa ha pêa mad an ouvrierien a oa c’hoaz, tud koz a-walh a oa bet reformet marteze. Ar re-ze a brofite evel just, a wele e oant mistri ar jeu, a houlenne muioh a arhant evid labourad. ‘Oant ket arru-mad tamm ebed, ha red eo lavaroud eun dra all memestra : ar beizanted o-doa greet koñverz, o-doa gwelet ar priziou o vond war-raog, oh uhellaad ha greet o-doa arhant. Amañ ‘oa eur hrennlavar a lavare « Vive Guillaume II, ra bado pell ar jeu ». En eur stumm e oant oll er vizer rag ne vije ket plijuz gweloud eur paotr deuz ar famill war an talbenn, med an arhant a oa etre daouarn famillou zo. Meur a hini ‘nevoa prenet e feurm d’ar houlz-ze.\nA-benn an 11 a viz Du 1918, e oa skuiz an dud gand ar brezel, skuiz ar vro, skuiz an oll, skuiz-tre. ‘Oa ket moaien da vond kalz pelloh. Foch ‘noa komprenet se : moaien ‘vefe bet da vond eun tamm pelloh, an Almanted ‘oa o kila, moaien ‘oa da vond beteg an Alamagn war o lerh. Med aze e-nevoa soñjet « n'im ket, an dud zo skuiz, a-walh a dud lazet zo bet. » An dud ‘oa o hortoz se, ‘oa ket moaien da vond eur bloavez ouspenn. Aze ‘vije bet eun taol Trafalgar bennag.\nAr vuhez ‘oa ket memez tra ken goude ar brezel daonet-se, peogwir zo bet berniou emzivaded, intañvezed … Eur bern merhed zo chomet heb kavoud eur paotr bennag evid dimezi. Hag ar zoudarded zo deuet en-dro n’o-deus ket kavet o flas ken : bez’ oa tud yaouank o-devoa kemeret penn an aferiou, ar menajou war o lerh. Int ‘oa uzet, ne felle ket dezo soursial deuz kalz tra ken.\nAr spered ‘oa cheñchet, krog ‘oa ivez ar modernism da dond. Gweled ‘vije ar merhed war visiklet gand o zaeou. Se ‘oa eur cheñchamant spontuz. Eur plah war eur bisiklet zo kat da vond pell ! Pez ne oa ket gwir a-raog ar brezel ! Otoiou ‘oa o tond, mekanikou da labourad an douar ‘oa o tond, temz da binvidikaad an douar ‘oa ivez o tond, ar vuhez ‘oa o cheñch.\nKoulskoude an dispah e-keñver ekonomiez n'eo deuet da vad nemed goude ar brezel diweza. ‘Vez ket cheñchet an traou ken buan-ze. Aze zo traou ponner ha ne cheñchont ket buan : ar stumm da veva, ar stumm da zoñjal. Tamm-ha-tamm e cheñch an traou med ne hellont ket mond buan, dreist-oll ‘ba eur vro evel Breiz a oa dindan levezon al labour-douar. Ha dindan levezon an Iliz evel just, med war an dachenn-ze ivez zo bet cheñchamant.\nKomzou dastumet ha laket dre skrid gand Fañch Broudic evid Brud Nevez


heloc'h - Wikeriadur\nEus loc'h-, pennrann ar verb loc'hañ, gant ar rakger he-.\nA c'hall loc'hañ pe a c'haller loc'hañ.\nSkarzhet diouzh e gêrioù e rankas ABD-EL-KADER dilec’hiañ gant e « smala », doare kamp heloc’h ennañ tiegezh ha madoù an emir, gant e deñzor hag e amaezhierezh. — (An emsav aljerian. I. – Istor Aljeria eus 1830 da 1851, e-barzh Emsav, niv. 94, Here 1974.)\n(Gwir) A denn d'ar madoù a c'haller loc'hañ : arrebeuri, karbedoù, marc'hadourezh, chatal...\nHervez natur ar mad roet da ouestl, e reer anv eus kred ouzh heloc’h (pe kred heloc’hel) pa vez gouestlet ur mad heloc’h (adalek ar pezh arrebeuri betek ar gevrann c’hreantel), eus kred ouzh diloc’h (pe kred diloc’hel) pa vez gouestlet ur mad diloc’h (douar, ti). — (Notennoù armerzhel (14), ar c’hred, e-barzh Emsav, niv. 16, Ebrel 1968.)\nEr greanterezh, e vez diloc’h an ijinenn ha heloc’h an dafar ; er c’hontrol, er gounezerezh, an ijinenn eo a loc’h war-c’horre an atil. — (Notennoù kevredadel (11), Kevredadouriezh ar ploue, e-barzh Emsav, niv. 83, Du 1973.)\nA c'hall loc'hañ pe a c'haller loc'hañ\nalamaneg : beweglich (de) , mobil (de)\ndaneg : bevægelig (da)\nesperanteg : lokŝanĝa (eo) , ŝanĝiĝema (eo) , moviĝema (eo) , movebla (eo)\nfrizeg : beweechlik (fy) , ferweechlik (fy)\ngalleg : mobile (fr)\ngresianeg : κινητός (el) (kinitós) , ακατάστατος (el)\nitalianeg : mobile (it)\njapaneg : 可動 (ja) (かどう) (kadou)\nnederlandeg : beweeglijk (nl) , bewegelijk (nl) , beweegbaar (nl) , mobiel (nl) , verplaatsbaar (nl)\npoloneg : ruchomy (pl)\nportugaleg : móvel (pt) , movediço (pt)\nsaozneg : mobile (en)\nspagnoleg : movedizo (es) , móvil (es)\nsvedeg : medtagbar (sv) , mobil (sv)\nGwir : loc'hvadel, a denn d'ar madoù heloc'h\nalamaneg : beweglich (de)\ngalleg : meuble (fr) , mobilier (fr)\ngresianeg : κινητός (el) (kinitós)\nnederlandeg : roerend (nl)\nportugaleg : móvel (nl)\nsaozneg : personal (en)\nspagnoleg : mueble (es)\ntchekeg : movitý (cs)\nAdtapet diwar « https://br.wiktionary.org/w/index.php?title=heloc%27h&oldid=301611 »\nKemmoù diwezhañ degaset d'ar bajenn-mañ d'an 23 Eos 2020, da 04:23.


Home » Keleier » Radio Naoned\nby YhS|Published 19 miz Here 2018\nBez e vi eus Radio Naoned !\nMedia holl vrezhoneg kentañ e Naoned !\nAotreet eo bet Radio Kerne gant ar CSA da zigeriñ ur radio e Naoned e mod DAB+ (Radio Niverel ouarel). Kregiñ a raimp gant ar skignañ e penn-kentañ 2019. Bemdez e vo lakaet ar gaoz war darvoudoù kêr, en un doare modern hag e brezhoneg penn-da-benn. Abadennoù savet war an dachenn EVIT ha GANT Naonediz·ezed.\nAn 2 implijiad·ez a labouro en ur studio e Yezhoù ha Sevenadur e Sant-Ervlan ! Labourioù a zo da ober evit treuzfurmiñ ar salioù roet deomp en ur gwir studio radio (burevioù ha studio).\nMankout a ra 50 000€ deomp da glozañ ar budjed postiñ\nRannet e vo ar sammad e 3 lodenn : labourioù kempenn an ti, prenañ an dafar studio ha skignañ, prenañ an dafar burev ha son. En holl e savo ar budjed postiñ da 50 000 €.\nNe vo ket trawalc’h sikour an aozadurioù publik da zastum ar sammad-mañ. Riskloù zo neuze e chomfe a-sav Radio Naoned buan a-walc’h hag e vefe lakaet Radio Kerne en arvar war an dro. Se zo kaoz e rankomp goulenn souten an holl Vreizhiz hag an holl Vreizhadezed evit mont betek penn ar aktres dibar-se.\nDigor eo kreizenn sevenadurel Yezhoù ha Sevenadur d’an holl : holl sevenadurioù, holl oadoù, … Meur a dudioù, reoliek pe a-wechiadoù, zo […]\nEr greizenn Yezhoù ha Sevenadur emañ frammoù disheñvel evit bugaligoù ha deskadurezh dre soubidigezh : ur mikro-vagouri e brezhoneg, ur skol Diwan […]\nPrest oc’h ? Digorit ho tivskouarn ! Skignadenn kentañ Radio Naoned a vo d’al Lun 6 aviz Mae 2019 ! Adlivet eo […]\nPrevious post Distro-skol 2018-2019\nNext post Predva


Pajenn:Perrot - Bue ar Zent.djvu/125 - Wikimammenn\nPajenn:Perrot - Bue ar Zent.djvu/125\nyouc’haden skiltrus a dregarnas : « An tân en iliz ! An tân en iliz ! » Ar gristenien, o klevet eun hevelep kelou, a redas ; mes pôtred an emglev a oa en em guzet er ruzelennou tenvalan hag enkan eus kêr, ha kement hini ne zouge ket ar bizaou kroc’hen palmez a veze mouget, pa goueze etre o daouarn. Da c’houlou-de, e oa eur skrij gwelet an darvoud digouezet epad an noz. Ne zalejor ket da anaout ar re o devoa grêt an tôl, hag ar gristenien, d’o zro, a zailhas war ar judevien, a lazas meur a hini, ha Sirill a harluas ar re-all.\nTriouec’h ha nao-ugent eskob dastumet en iliz Santez--\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/125&oldid=140365 »


Journal de Renaud Camus, lundi 16 octobre 2017\ncréée le lundi 16 octobre 2017, 23 h 01\nmodifiée le mardi 17 octobre 2017, 19 h 43Plieux, lundi 16 octobre 2017, sept heures du soir. Je m’aperçois qu’un tas de gens, surtout parmi les plus jeunes, et surtout parmi les arabes, ~~~~~~~~~~~~~, ~~~~~ ~~~~~~~~~~, ~~~~~ ~~~~~~ mordicus, ~~~~~~’~~~ ~~~~~ ~~~ ~~~ ~~~~~, ~~~’~~~ ~~~~~~~~ ~~~~~ le monde se ~~~~~~~. ~~~~~~ ~~~~ ~~~~~~~~~~~ ~~~’~~~ ~~’~~ ~~ ~~~~~ ~~~~~~ ~~~~~~~ ~~~’~~~~ ~~~~~~ ~~~~~~ ~~’~~~~~~~~~~~~~~~ ~~~~~~~~~, you, ~~~~ ~~~ ~~~~~~~~ ~~~~ ~~~~~~~~~ ~~~~ ~~~~~~~~ ~~~~ ~~~ ~~~~~ ~~~~~~ du voussoiement. Et ~~~~~-~~~~~ ~~~~-~~~~ ~~~ ~~~~ ~~~~~~ ~~~~~-~~~~~~~ ~~~ you ~~~~~~ ~~~~~~~~ ~~~~ tu, ~~~ ~~~~ ~~~~ ~~~ ~~~~~~ ~~~~~ ~~ ~~~~~ ~~~~~~~~, ~~~ ~~~~~ ~~~ ~~~~~ ~~~ ~~~~~, et même pour ~~~~ ~~~~~~ ~~~~~~~~, ~~~~~~ ~~~~ ~~~~~~~~~~ ~~~ ~~~~~~~~~ ~~~~~-~~~~~~~~~. ~~~~~ ~~’~~~~~~~~~ ~~~~ ~~’~~ ~~~ ~~~~~ ~~~~~~~~ ~~~~ ~~’~~~~~~ ~~~~~~~~~. ~~~ ~~’~~ ~~~~ ~~~~~~~~~~ ~~~~~ ~~~~~~~ : ~~~~ ~~~~~ le monde se ~~~~~~~ ~~~ ~~~~~~~~ ~~~ ~~~~~ ~~~~ ~~~~~ ~~~~~ ~~~~ c’est ~~~ ~~~~ ~~’~~~ ~~~~~~~~ ~~~ classe. ~~~ ~~’~~~~~~~~ ~~~’~~~ ~~~~ ~~~~~ ~~~~~ ~~~~ ~~’~~~ ~~’~~~~~~~~~ ~~~ ~~~~~~~, puisque trois personnes ~~~ ~~~~~~ ~~’~~~~ ~~~~ ~~~~~ — ~~~ ~~~ ~~~~~~~~ ~~~~~~~~~ ~~~ ~~~~~~~~~~, ~~ ~~~~~ ~~~~~~~ ~~’~~~~ ~~’~~~~~~ ~~~~~~, ~~~ ~~’~~~~~~ ~~~’~~ ~~~~~~~~ ~~~~ programmes…\nOr, ~~~~~ ~~~~~~~~, ~~~~~ n’est plus faux. ~~~ ~~’~~~~ ~~~~ ~~~ ~~~~~~~~~~~~~ ~~’~~~~ ~~~ ~~~~~~~~~~~ ~~~~ ~~’~~~~~~~ ~~~~ ~~~ ~~~~~~~~, ~~~ pour ~~~~~~ dire ~~~~, ~~~ ~~~~~~ ~~~~~~~ ~~~~~~~~~~~~ ~~~ ~~~~~~~~. Thou, tu, ~~~ ~~~~~~~ plus guère que ~~~~~ ~~’~~~~~~~~~ ~~ ~~~~~, ~~~~~ ~~~~ ~~~~~~~, ~~~~~ ~~~~~~~~~ ~~~~~~~ ~~~~~~~~~~~~, ~~~ ~~~~ ~~~~~~~~~~~~~. ~~~ ~~’~~ ~~~~, ~~~~~~ ~~~~~~~~ ~~~~~~~~~ ~~’~~~~~~ ~~~~~~~~~ ~~~~, ~~~~ you ~~~~~~~~ ~~~~~ considéré comme le tu ~~~~~~~~, ~~~~~~~’~~~ ~~~~~~~~~~ ~~~~~. ~~~ ~~~ ~~~~~ ~~~ ~~~~~~~~ ~~~~ ~~~~~~~~~~ ~~~ tu, ~~’~~~~ ~~~~~. ~~~~~ ~~~ ~~~~ ~~~~~~~~ en ~~~~~ ~~~~ vous. ~~~ ~~~~ ~~~~~~~ absolument, s’il en ~~~~~~ ~~~~~~~, ~~~~ you ~~~~ ~~~~~ ~~~ ~~~~~~~~, ~~’~~~~ ~~~’~~~ ~~~~~~~~~ ~~~ ~~~~~~ ~~~ ~~~~~~~~. ~~~ ~~~ ~~~~ ~~~~ you is, ~~~ you am, ~~~ you art, mais you are, ~~~~~~ ~~~ ~~~~ we are ~~~ they are. ~~~~~~~~~~~~, ~~~ ~~’~~ ~~ ~~~~~ ~~~~ ~~~ ~~~~~~~~ ~~ ~~~~~~~~~~~ possible.\nDonc ~~’~~~ ~~~~~~~~ ~~ ~~~~ ~~~~~~ ~~~ ~~~~~~~. ~~~~-~~~ possible que soient ~~~~~~~~~~~ ~~ ~~’~~~~~~ ~~~~ ~~~~~~~ ~~~~~~~~~~~ ~~~~~~~~ ? ~~ ~~-~~-~~~ ~~’~~~~~~~ ~~~~~~~~~ ? — ~~~~~~~~~~~~ ~~~~~~ ~~~~~ ~~~~ ~~~~ ~~~~~~~~~~~~~~~ ~~~~~~~~~~~~~, ~~~ ~~~ ~~~~~ ~~~ ~~~ ~~~~~ ~~~~~ ~~~ peu plus difficiles ~~ ~~~~~~~~. ~~’~~~ ~~~~~~ ~~ ~~~~~~~ ~~~~ ~~~~ ~~~~~~~~~~~ ~~~~-~~~~~~ ~~~ ~~~~ ~~~~~~~~ ~~~~~~~~~~~ ~~~ ~~~~~~~ ~~~~~~~ : ~~~~~ ~~~~ “~~~~~~~~~~~~”, ~~~~~-~~~~~, ~~~~~~ ~~~~ ~~~~~~~~~~~~ ? ~~~~~ ~~~~ maîtres dépenaillés qu’on ~~~~~, ~~~~~ ~~~~ ~~~~~~~~~~~~ ~~~~~~~~~ ~~~’~~~ ~~~~~~~ ~~ ~~~ ~~~~~~, ~~~~~ ~~~~~ ~~~~~~~ ~~~~~~~~~, ~~~ ~~~ ~~~~~~~~ ~~~ ~~~~~~~~, ~~~~~~~~~~~-~~~~ ~~~~ ~~~~~~~~~~ ~~~~~ ~~~~~~~~~~, ~~~~~ ~~~~~~ ~~~~~~~~ ? (Il n’y a ~~~~ ~~~~~ ~~~ ~~~~~~~ ~~~~ ~~~ mensonge, ~~~~ ~~~~~ ~~~ ~~~~~~~ ~~’~~~~~~~~ ? ~~~ ~~~~~~~~~~~~~~, ~~~~~-~~~~~, ~~~ ~~~~~~, ~~~ ~~~~~~ ~~~ ~~~~~~~~ ~~~~ ~~~ ~~~~~~~~~~~~ ? ~~~ ~~~~~ ~~~ volonté de simplification, ~~~ ~~~~~~~~, ~~~ ~~~~~~~~~~~~ ~~~ ~~~~~~~~~ ?)\nvoir l’entrée du lundi 16 octobre 2017 et son image dans Le Jour ni l’Heure


WAR-EEUN. Eurovision 2022 gant Alvan hag Ahez : ar gourfenn e brezhoneg\nPublié le 14/05/2022 à 07h10 • Mis à jour le 14/05/2022 à 09h12\nAr strollad Alvan hag Ahez a ginnig an ton "Fulenn" war leurenn gourfenn an Eurovision e Torino. • © EBU / Corinne Cumming\nAr strollad Alvan hag Ahez a zo e gourfenn an Eurovision e anv ar Frañs gant ar ganaouenn "Fulenn", e brezhoneg penn-da-benn. Al lid meur a zo e Torino ha sellet e vo gant tost 200 milion a dud er bed a-bezh.\nTregerniñ a raio hor yezh dre ar bed a-bezh fenoz, ar sadorn 14 a viz Mae gant ar strollad Alvan hag Ahez hag o c'hanaouenn "Fulenn". Ganet eo an ton-se en hañv tremenet, kejadenn sonerezh rok-elektro Alvan ha mouezhioù Ahez, un triad kanerezed e brezhoneg ennañ Marine Lavigne, Sterenn Le Guillou ha Sterenn Diridollou.\nEvit bezañ soubet an nozvezh pad e brezhoneg e vo kinniget deoc'h an nozvezh e yezh ar vro gant Goulwena an Henaff ha Yann-Herle Gourves, skoazellet gant Thelo Mell ha Mael Gwenneg.\nTrec'h e oa bet ar strollad e miz Meurzh tremenet en abadenn "Eurovision France 2022 : c'est vous qui décidez". Dibaoe eo cheñchet o buhez pemdeziek etre ar pleustradegoù, an atersadennoù hag ar sonadegoù e Europa a-bezh da brientiñ an darvoud meur.\nDegouezhet int e penn-kentañ miz Mae e Torino e Italia lec'h eo aozet 66vet lid an Eurovision. Alvan hag Ahez a dremen bemdez eus ur bleustradeg d'un atersadenn hag an emgavioù gant ar faned deus eus a-bell.\nTu vo deoc'h heuliañ ivez ar gourfenn dirak ur skramm-bras er Parquet de Bal e Roazhon. Skignet e vo ivez e Gwened hag e Sant-Ervlan e-kichen Naoned.\nAr ganaouenn ziwezhañ e brezhoneg a oa bet kanet gant Dan ar Braz e 1996, n'en doa ket graet berzh "Diwanit Bugale" siwazh evit abegoù liesseur.\ncopier le lien https://france3-regions.francetvinfo.fr/bretagne/ille-et-vilaine/rennes/war-eeun-eurovision-2022-gant-alvan-hag-ahez-ar-gourfenn-e-brezhoneg-2542260.html\nAccueil > Bretagne > Ille-et-Vilaine > Rennes > WAR-EEUN. Eurovision 2022 gant Alvan hag Ahez : ar gourfenn e brezhoneg


Avanturio ar citoien Jean Conan a Voengamb, Jean Conan (tro 1825-1830) | A ! Lenn...\nAvanturio ar citoien Jean Conan a Voengamb, Jean Conan (tro 1825-1830)\nFiskal em eus kavet avanturio Jean Conan. Da gentañ peogwir on boemet gant o oristal a skrivagner : ne oa ket tonket da gaout deskadurezh na da skrivañ, met n’eus bet netra evit herzel outañ, peg oa ennañ evel ur c’hleñved, hag e tivere pajennadoù ha pajennadoù dioutañ diboan, e gwerzennoù ouzhpenn ! Farsus tre e kavan.\nNe lavarfen ket eo bet aes kregiñ : e reizhskrivadur leun a ijin eo ret en em voazañ outañ met dont a ra goude un nebeut pajennoù, arabat diskregiñ re vuan ! E stil a blij din kalz, brokus ha naturel, leun a droiennoù blazet mat, leun a vunudoù. Ar chañs hon eus ouzhpenn en doa ur bern traoù da gontañ p’en deus bevet darvoudoù dreistordinal ha krogadoù istorel. Plijout a ra din an doare m’en deus d’en em lakaat da haroz evit bravaat e zezrevell, da glask teneraat al lenner pe d’e lakaat da drueziñ…A-wezhioù ‘m eus kavet un tammig hir ma amzer, met dre vras em eus bet kalz a ebat en ur lenn e droioù-kaer, sklêrijennet mat gant studioù dedennus-tre e penn kentañ al levr (meur a wezh on bet o sellet pelec’h ‘oamp erru en e vuhez) hag a bep seurt dielloù, skeudennoù, luc’hskeudennoù, tresadennoù gant ar skrivagner. Graet eo bet mat tre.\nRebech a ran memestra d’al levr bout divyezhek kichen-ha-kichen : ur wezh ouzhpenn, n’eo ket bet soñjet en Yann vrezhoneger. Hennezh vo rediet da lenn ar bajenn gleizh en ur guzhat an tu dehoù gant ur follenn… ne brizian ket an doare-se da sevel al levrioù divyezhek. Gwir eo e vezer sikouret gant ar galleg evit kompren an destenn vrezhonek e lec’hioù ‘zo met kavet ‘mije gwelloc’h kaout un destenn unyezhek gant notennoù e traoñ ar pajennoù. Ha perak ne vije ket bet lakaet ar galleg a-gleiz ?…\nThis entry was posted on Meurzh, C'hwevrer 3rd, 2009 at 20:56\tand tagged with Avanturio, citoien, conan, Jean and posted in Barzhonegoù, Breizh, Brezhoneg, Buhezskridoù.\tYou can follow any responses to this entry through the RSS 2.0 feed.\n« Un dornad plu, Youenn Gwernig (1961 da 1995)\nMusashi : La pierre et le sabre, La parfaite lumière, Eiji Yoshikawa, Bro-Japon (1935 da 1939) »


Eil levr - IX - Wikimammenn\nEil levr - IX\n◄ Diwar-benn ar stad euruz a zo, dre ar garantez, etre Jezuz hag ann ene mad Eil levr - IX War ann anaoudegez-vad a dleomp da Zoue evit he c’hrasou ►\nWar ziouer pep frealzidigez.\n1. — Endra bad frealzidigez Doue, ne d-eo ket diez d’ann den ober fae euz a frealzidigez ar bed. Eunn dra gaer-meurbed eo dioueret a galoun vad frealzidigez Doue ha frealzidigez ann dud ; eunn dra gaer eo ive gouzanv a ioul frank ha dre garantez evit Doue ar seurt diouer-ze enn he galoun, heb en em glask he-unan e netra, hag oc’h en em ankounac’haat he-unan.\nHag eunn dra souezuz eo e vec’h laouen ha leun a garantez Doue, pa zeu he c’hras enn ho kaloun ? Pep den a c’hoanta kemeut-se. Eunn dudi eo kerzet, pa vezer douget gant gras Doue Hag eunn dra souezuz eo e kafemp skanv hor beac’h, pa zeu ann Holl-c’halloudek d’he zougen, pa zeu ar Rener-braz d’hon hincha ?\n2. — Eunn dudi eo evit ann den kaout eur frealzidigez-bennag, ha diez eo d’ezhan en em ankounac’haat he-unan. Dioc’h skouer he Eskop, ar merzer sant Lorans a drec’haz ar bed, o veza ma tisprizaz kement atiz a ioa enn-han, hag o veza ma c’houzanvaz he boan a galoun vad, dre garantez evit Jezuz, pa oe pelleet diout-han ann Eskop braz Sixt a ioa karet meurbed gant-han.\nEvel-se, dre garantez evit he Grouer, e oe treac’h d’ar garantez en doa evit eunn den ; gwel e kavaz ober ar pez a blije da Zoue eget klask frealzidigez digant den e-bed. C’houi ive, deskit, dre garantez oc’h Doue, dilezel ho prasa mignoun, dilezel eur mignoun a dalvez kalz d’e-hoc’h. N’en em c’hlac’harit ket mar teu ho mignoun da bellaat diouz-hoc’h, o veza ma rankomp holl, eunn deiz pe zeiz, dioueret ann eil egile.\n3.— Red eo d’ann den stourm kalounek ha pell amzer enep-t-han he-unan, abarz deski en em drec’hi a-grenn ha trei he holl garantez war-zu Doue. Pa zeu ann den d’en em fisiout enn-han he-unan, neuze e teu eaz da drei war-zu frealzidigez ar bed.\nAnn hini a gar Jezuz a wir galoun hag a choanta stard mont war gresk er mad, hen-nez ne ra fors euz a frealzidigez ann dud nag euz ann dudiou a-ziaveaz ; kentoc’h e c’hoanta gouzanv evit Jezuz poaniou braz ha labouriou kalet.\n4 .— Pa zeu eta d’e-hoc’h eunn dizoan-bennag a berz Doue, kemerit-hi enn eur drugarekaat anezhan. Ansavit e teu d’e-hoc’h ar c’hras-ze digant madelez Doue, ansavit n’hoc’h euz ket he chounezet. N’en em c’houezit ket evit-se, n’en em laouenait ket re, n’en em fisiit ket re enn-hoc’h hoc’h-unan ; bezit kentoc’h izel a galoun evit ar mad a zo bet great d’e-hoc’h, bezit evesiekoc’h enn hoc’h holl oberiou ha tostoc’h d’ho koustians ; rak tremen a raio ar mare-ze, ha war he lerc’h e teuio ann demptasion.\nPa vezo bet lamet ar frealzidigez digan-e-hoc’h, n’en em zigalounekait ket, gortozit gant doujans hag hep klemm ma teuio Doue d’ho kavout a nevez ; rak Doue a hell rei d’e-hoc’h frealzidigez ha grasou brasoc’h eget diagent. Ar re a anavez henchou Doue ne d-int ket souezet e vent-hi gweach mad, gweach fall ; ne d-eo ket se eunn dra nevez evit-ho, dre ma’z eo c’hoarvezet aliez kemend all gant ar zent braz hag ar brofeded gwechall-goz.\n5. — Unan anezho, gras Doue o veza deuet enn he galoun, a lavare : Ker braz oa gras Doue enn-oun, eme-z-han, m’am euz lavaret : ne vezinn mui enkrezet hiviziken. Pa oe eat ar c’hras diout-han, ar zant a lavaraz : Distroet hoc’h euz ho taoulagad diwar-n-oun, ha war-n-oun rak-tal enkrez a zo deuet. Koulskoude ne goll ket he fisians, kalounekoc’h a ze e ped Doue, enn eur lavaret : Krial a rinn war-zu enn-hoc’h, Aotrou, hag a wir galoun e pedinn va Doue.\nHe beden o veza taolet frouez, ar zant a ro da anaout ez eo bet selaouet gant Doue, enn eur lavaret : Ann Aotrou en deuz va c’hlevet hag en deuz bet truez ouz-in, Doue en deuz roet skoaz d’in.\nPe seurt skoaz en deuz-hen bet ? Troet hoc’h euz, eme-z-han, va daelou e levenez, karget oc’h euz va c’haloun a zudi.\nPa c’hoarvez er c’hiz-ze gant ar zent braz, arabad eo d’e-omp, tud dinerz ha paour ma’z omp, arabad eo ec’h en em zigalounekafemp, petra-bennag eo hor c’haloun birvidik a-wechou, hag a-wechou all ien ha klouar ; rak spered Doue a zeu hag a ia kuit evel ma kar. Setu evit petra e lavare Job : C’houi zeu da gavout ann den dioc’h ar mintin, ha rak-tal en em dennit hag e lezit anezhan enn he zienez a galoun.\n6. — E petra ec’h hellinn-me eta lakaat va fisians ? War betra en em harpinn-me. nemet hep-ken war drugarez Doue, enn eur gredi gant feiz e teuio d’in he c’hras euz ann env ? Rak evid-oun da veza e-touez tud vad, e-touez tud a gar Doue, e-touez mignouned leal ; evid-oun da lenn levriou santel ha skrijou kaer ; evid-oun da glevet kanaouenou santel, ann traou-ze holl a zo dister ha ne dalvezont nemeur, pa zeu ar c’hras da bellaat diouz-in, ha pa vezann lezet em faourentez ! Neuze n’euz tra gwelloc’h da ober eget gouzanv hep klemm hag en em lakaat etre daouarn Doue.\n7. — Biskoaz n’am euz kavet den, peger braz-bennag e vije he feiz hag he garantez evit Doue, n’en devije bet a-wechou diouer euz a c’hras Doue, ha n’en divije gwelet he garantez o ienaat. Biskoaz sant e-bed ne d-eo bet savet ken huel na ker sklereet, na ve bet temptet a-bred pe zivezad.\nAnn hini n’en deuz ket gouzanvet eunn enkrez bennag evit Doue, ne d-eo ket evit sevel he ene etrezek traou uc’hel ann env. Ann demptasion, o tont d’ann den, a ziskouez d’ezhan peurliesa e teuio ar frealzidigez war he lerc’h. Hag evit gwir, frealzidigez Doue a vez roet d’ar re ho deuz bet temptasionou. Ann hini a vezo treac’h, eme Jezuz-Krist, me lakai anezhan da zibri frouez ar wezen a vuez.\n8. — Pa zeu d’ann den digant Doue eur frealzidigez-bennag, eo evit ma vezo krevoc’h da c’hoazanv he boanioa. War-lerc’h ar frealzidigez, Doue a zigas ann temptasionou, gant aoun na zeufe ann den d’en em c’houeza evit he vadou. Ann drouk-spered ne gousk berad, hag ar c’hik ne d-eo ket maro c’hoaz ; dre ’n abek-ze, bezit bepred a du da stourm, rak beza ez euz enn-dro d’e-hoc’h, a zeou hag a gleiz, enebourien hag a zo bepred war vale.\nEvit-han da veza bet bepred a-unan gant Verb-Doue ha da veza bet enn eur peoc’h ar brasa, hor Salver benniget, endra ma’z edo war ann douar, a ioa enkrezet a-wechou e diabarz he ene, gant ar poaniou staget oc’h ann den abaoue ar pec’hed. Piou ne oar ar c’homziou kaer-man : Glac’haret eo va ene bete mervel. Va Zad, va Zad, perak hoc’h euz-hu va dilezet ?\nEvel-se ar c’hristen, hep koll peoc’h he ene, a zo gwasket gant ar poaniou ha gant ann enkrez. Ma na zeufe d’ezhan nemet frealzidigez bepred, neuze e ve d’ezhan abek da gaout aoun na zeufe da laoskaat a zeiz da zeiz. Ma na zeufe d’ezhan nemet frealzidigez bepred, petra en defe-hen da rei d’he vuia karet. Ar zantelez a ia war gresk dre greiz ar poaniou, a lavar ann Abostol ; me lakai eta va holl c’hloar da c’houzanv poaniou, eme-z-han c’hoaz, evit ma choumo bepred enn-oun nerz Jezuz-Krist.\nOc’h en em zilezel hon-unan evel-se, e tiskouezomp hor feiz hag hor c’harantez, ec’h ansavomp ne d-omp ken nemet distervez ha ne dleomp ket en em brizout re hon-unan. Enn amzer ma kredit ema Jezuz o pellaat diouz-hoc’h, likit evez na blegfac’h dindan beac’h ho poaniou ; diwallit n’en em zigalounekafac’h. Neb a fell d’ezhan, eme eunn den a zoujans Doue, neb a fell d’ezhan dougen ervad he groaz, hen-nez a dle pellaat pep nec’h diout-han ha gouzanv a galoun vad, enn eur ober, e pep tra, ar pez a blij da Zoue. N’ho pezet na nec’h nag aoun e-bed, kentoc’h e tleit beza laouen, rak skrivet eo : Neb zo oc’h hada enn daelou a vedo e-kreiz al levenez. Enn eur vale e ouelent oc’h hada ; dont a raint enn dro gant gwir levenez, o tougen malannou ed leiz ho daouarn.\nAdtapet diwar « https://br.wikisource.org/w/index.php?title=Eil_levr_-_IX&oldid=89165 »\nKemm diwezhañ d'an 1 Gou 2016 da 23:32\nKemmoù diwezhañ degaset d'ar bajenn-mañ d'an 1 Gou 2016, da 23:32.


Rummad:Skrivagnerien renket hervez o yezhAozañ\nJoanne Kathleen RowlingAozañ\nBenoni (Kaozeadenn) 21 Gou 2007 da 02:55 (UTC)\nRummad:C'hoarier echedoù moldovatAozañ\nRummad:Livadurioù eus al LouvreAozañ\ndalc'het evel pajenn adkas.\nBenoni (Kaozeadenn) 28 Eos 2007 da 20:53 (UTC)\nSouezhus eo ret displegañ dit pep tra. Nag a amzer a lakaes da goll d'an holl! Ya: ur bajenn adkas a zo ur bajenn evit aesaat tizhout ur pennad. Pouezus eo kaout seurt pennadoù, dreist holl pa vez meur a stumm da skrivañ ur gêr. Pajennoù adkas a vez kavet war an holl wikipediaoù, hag amañ ivez daoust ma na vez ket savet a-walc'h anezho d'am meno. Rouez tre eo kaout ezhomm diverkañ ur pennad: an darn vrasañ eus an amzer eo trawalc'h ober ur bajenn adkas.\nBenoni (Kaozeadenn) 29 Eos 2007 da 09:19 (UTC)\nMat vije dit deskiñ sevel rannbennadoù, kement amañ ha war ar pajennoù kaozeal.\nPennad doubl da vezañ kenteuzet gant ar pennad Japan\nMerour (Neal) (Kaozeal) 31 Eos 2007 da 17:17 (UTC)\nRummad:Tud a afer dre ar vroAozañ\nBenoni (Kaozeadenn) 24 Her 2007 da 09:58 (UTC)\nRannvro italian goullo-sac'hAozañ\nDiverkañ an titloù Impalaeriezh bizantat hag Impalaeriezh Bizantat, gant fazioù kemmadurioù. Ar titloù reizh Impalaeriezh vizantat hag Impalaeriezh Vizantat zo bet krouet. --Llydawr 18 Du 2007 da 21:43 (UTC)\nBenoni (Kaozeadenn) 19 Du 2007 da 10:52 (UTC)\nRoll ar pennadoù a rankfed kaout war BreizhAozañ\nAemilianus von CogollaAozañ\nDanvez ar bajenn-mañ a gaver e-barzh an hini Istor ar Gumun (Pariz-1871) hec'h anv, homañ diwezhañ a ya al liammoù etrewiki daveti avat. Trugarez enta da nullañ Kumun Pariz. - Jañ-Mai 24 Gwe 2007 da 15:53 (UTC).\nBenoni (Kaozeadenn) 24 Gwe 2007 da 16:35 (UTC)\nFaero e lec'h FeroeAozañ\nTreuzfurmet e pajenn adkas, Feroe o vezañ brudetoc'h eget Faero e touesk ar vrezhonegerien.\nBenoni (Kaozeadenn) 24 Her 2007 da 09:57 (UTC)\ndigejadenn savet (arabat diverkañ eta).\nBenoni (Kaozeadenn) 15 Du 2007 da 14:48 (UTC)\nBenoni (Kaozeadenn) 19 Du 2007 da 10:53 (UTC)\nAr bajenn Konstañs a denn d'an hevelep dudenn ha Konstanza, panevet eo disteroc'h an danvez en hini kentañ. Da nullañ eta.\nTreuzfeurmet en adkas Neal (Kaozeal) 19 Du 2007 da 19:52 (UTC)\nDernière modification le 19 Du 2007, à 19:59


Région_Bretagne - Ur skiper nevez Diwanat Breizh – CMB !\nTom Laperche, ar skiper Diwanat nevez evit daou vloaz © Martin Viezzer Martin Viezzer\nUr vag, ur gopr, ur budjed mont en-dro abalamour da vont war ar renk e rouedad Kampionad Frañs Kentañ Troc’h Kentañ ar Redadegoù en Donvor ha mont e-barzh Pol Penn-ar-Bed ar Redadegoù en Donvor… sed aze ar pezh a zo bet gounezet gant Tom Laperche, ar skiper Diwanat nevez e-pad an daou vloaz da zont evit Daeadeg Diwanat Breizh – CMB.\nAet eo ar maout gantañ, hag eñ 21 bloaz hepken, e c’hwec’h redadeg diwar an nav a oa bet e-kerzh ar pemp devezh kevezañ diwezhañ. Dalc’het e vez ar redadegoù dindan a bep seurt amzer hag e lec’hioù a bep seurt. « Kalz a skiant-prenet en deus Tom dija evit a sell ouzh bageal er c’heinvor hag eñ yaouank, eme Christian Le Pape, Rener Pol Penn-ar-Bed ar Redadegoù en Donvor, ur redadeg treuzatlantel Jacques Vabre daou-ha-daou e Class40 hag un dreizhadeg atlantel war ur c’hatamaran asambles gant e familh ». Evit poent eo aotreed en SNBSM, en Il-ha-Gwilen.\nUn trec’h dleet mat dezhañ\n« Degouezhout mat a ra pep tra rak, tra m’emaon oc’h echuiñ gant ma stummadur evit mont da ijinour, emaon oc’h en em brientiñ diwar neuze da vont e-barzh ar skol wellañ ma’z eus evit ar redadegoù en donvor. Un dra dreist eo ha kontant on da zeskiñ ar vicher war rouedad ar redadegoù Figaro Bénéteau, a zo diaes-kenañ, eme an danvez skiper yaouank. Mont ar pellañ ma c’hallin, dreist ma barregezhioù… traoù seurt-se a vroud ac’hanon pell zo hag ur marzh eo kaout ar chañs da ober gant binvioù a-zoare ha gant an dud a sikour a zeu d’o heul », a lavar Tom ouzhpenn, evit komz eus Pol Penn-ar-Bed ar Redadegoù en Donvor.\nUr filierenn gwellentez evit ar redadegoù en donvor\nKrouet eo bet filierenn gwellentez ar redadegoù en donvor Breizh-Kef kengredit gant Rannvro Breizh ha Kef kengredit Breizh (a zo e-barzh ar jeu e bed ar bageerezh-dre-lien un toullad mat a vloavezhioù zo). Kinnig a reer ganti da skiperien yaouank kaout ur stummadur micherel evit ar redadegoù en donvor war ul live uhel, ar pezh na gaver ket e lec’h all, evel skiper diwanat, skiper kur ha skiper kentañ troc’h.\nPolitikerezh sport Rannvro Breizh\nPublié le Monday, October 29, 2018


(Adkaset eus Elena Sparta)\nHelene (Ἑλένη, Helénē e henc'hresianeg), pe Elena, pe Elena Troia, pe Elen a Gerdroia (diwar unan eus hec'h anvioù kembraek), a oa merc'h da Zeus ha Leda. C'hoar e oa da Gastor ha Polideukes, ha da Glitaimnestra. Brudet e oa da vezañ kaerañ maouez ar vro en hec'h amzer. Dimeziñ a reas da Venelaos, roue Sparta. Skrapet e voe gant Paris, ha diwar an taol-se eo e c'hoarvezas Brezel Troia. Abalamour da se e vez laret Elena Troia anezhi, met Elena Sparta e oa e gwirionez.\nKatalog ar Maouezed, gant Hesiodos (''γυναικῶν κατάλογος (Gynaikỗn katálogos en henc'hresianeg, da lâret eo: ) [ http://omacl.org/Hesiod/catalogs.html lenn enlinenn] (fr. 68).\nAdtapet diwar « https://br.wikipedia.org/w/index.php?title=Elena_Troia&oldid=1757088 »\nKemmoù diwezhañ degaset d'ar bajenn-mañ d'an 29 Gou 2017, da 12:49.


James Longstreet en e lifre eus Lu Stadoù Kengevreet Amerika.\nJames Longstreet, ganet d'an 8 a viz Genver 1821 hag aet da Anaon d'an 2 a viz Genver 1904, a oa unan eus jeneraled brudetañ Lu Stadoù Kengevreet Amerika e-pad Brezel diabarzh ar Stadoù Unanet. Bez e voe isurzhier diazez ar Jeneral Robert E. Lee, a rae anezhañ "Old War Horse."\nServijet en devoa evel penn ur c'horfad brezel dindan urzhioù Lee e-pad darn eus an emgannoù stourmet gant an Army of Northern Virginia war tachenn reter ar brezel. Servijet en devoa ivez dindan urzhioù ar jeneral Braxton Bragg en Army of Tennessee war talbenn kornôg ar brezel.\nDelwenn enoriñ James Longstreet.\nSkrivagnerien buhez Longstreet kement hag an istorour Jeffry D. Wert a embann diwar-benn an ofisour, "[He] was the finest corps commander in the Army of Northern Virginia; in fact, he was arguably the best corps commander in the conflict on either side."\nLongstreet e-pad Emgann Gettysburg.\nGoude ar brezel, Longstreet gant e familh a ya da vevañ da New Orleans, ur gêr gant e-leizh a ez-jeneraled kengevreet. Dont a ra da vezañ unan eus pennoù un embregerezh kotoñs ha prezidant an embregerezh nevez-savet Great Southern and Western Fire, Marine and Accident Insurance Company. Klask a raio da vat bezañ lakaet e penn ar Mobile and Ohio Railroad, met en aner. C'hwitañ a raio ivez da sachañ posterien arc'hant evit e vennozh da sevel un hent-houarn etre New Orleans ha Monterrey, e Mec'hiko.\nE 1870, e voe lakaet e penn an aozadur nevez New Orleans and Northeastern Railroad. Er memes bloavezh e c'houlenn ma vefe pardonet gant ar Prezidant Andrew Johnson, gant asant e gamalad kozh Ulysses S. Grant. Johnson a nac'h, displegañ a raio da Longstreet pa gejont un deiz :\n« "There are three persons of the South who can never receive amnesty: Mr. Davis, General Lee, and yourself. You have given the Union cause too much trouble."\nEn desped d'an enebiezh-se e voe rentet dezhañ e wirioù keodedour gant Kendalc'h ar Stadoù Unanet e miz Even 1868.\nAdtapet diwar « https://br.wikipedia.org/w/index.php?title=James_Longstreet&oldid=1758921 »\nKemmoù diwezhañ degaset d'ar bajenn-mañ d'an 4 Eos 2017, da 15:15.


Brezhoneg / The Language - camino-eu.com\nAr brezhoneg : ur yezh keltiek\nAr brezhoneg, ar yezh keltiek nemeti komzet war an douar-bras\nEvel ar yezhoù romanek ha germanek ez eus yezhoù indezeuropek eus ar yezhoù keltiek.\nKomzet e vezont hiziv an deiz en Iwerzhon, Skos, Enez-Vanav, Kembre, Kernev-Veur ha Breizh. An div yezh tostañ d’ar brezhoneg eo ar c’herneveureg hag ar c’hembraeg met ar brezhoneg eo ar yezh keltiek nemeti komzet war ar c'hevandir. Ar yezhoù keltiek, hag ar brezhoneg peurgetket, zo kar d’ar galianeg, aet da get bremañ.\nAr yezhoù keltiek hiziv an deiz\nKomz a reer alies eus peder rannyezh ar brezhoneg : kerneveg, leoneg, tregerieg ha gwenedeg. Klotañ a ra ar rannadur-se gant pevar eskopti kozh Breizh-Izel. War an dachenn avat n’eus ket a droc’h krenn etre ar rannyezhoù a virfe ouzh an dud a en em gompren. Gant harp ar skolioù, ar mediaoù hag al lennegezh vrezhonek, ez eus deuet ur brezhoneg standart war wel, levezonet mui pe vui gant rannyezh pe rannyezh. Hiziv e oar an holl yezherien dindan 40 vloaz lenn ha skrivañ ha mat-tre en em gomprenont.\nAr brezhoneg, ur yezh dibar\nUr gwir yezh eo ar brezhoneg gant he ferzhioù dezhi hec’h-unan e-keñver yezhadur, ereadur hag ar c’heriaoueg… Gwevn-kenañ eo stumm ar frazennoù da skouer, dre ma lakaer atav an elfenn gelaouiñ bouezusañ er penn-kentañ.\nAn divroadegoù eus Kernev-Veur, Devnon ha Kembre e deroù ar Grennamzer\nAr Vretoned o tiazezañ e Breizh\nAr brezhoneg, ur yezh deuet eus Enez Vreizh\nGant ar pobloù kelt o tiazezañ en Arvorig adalek ar Vvet kantved a-raok J.K. e teu o yezh : ar galianeg. Bev e chomo ar yezh er vro betek dibenn impalaeriezh Roma. Met d’ar mare-hont e oa bet romanekaet mat Breizh dija.\nAr Vretoned o kuitaat Kembre, Devnon ha Kernev-Veur eo zo o vont da adkeltiekaat Arvorig. E deroù ar Grennamzer e treuz Mor Breizh ur bern Bretoned hag e tiazezont da vat el ledenez a zeu da vezañ Breizh diwar neuze.\nPenn-da-benn e vo kemmet ar vro gant an dud nevez-erruet. Anvioù-lec’h a bep seurt a zo test a gement-se : plou (parrez) : Plougastell-Daoulaz, gwik (kreiz ar barrez) : Gwimilio, lann (peniti, manati) : Lannuon, tre (lec’h annezet ha gounezet, karter, trev) : Trevendel, lez : Lesneven, bod : Bodsorc’hel…\nBevennoù ar brezhoneg en IXvet, XVIvet hag e deroù an XXvet\nAn tre goude al lanv\nE barr he nerzh e oa Stad Breizh en IXvet kantved. Ul lodenn eus Normandi hag eus Anjev zo aloubet gant ar Vretoned. Er reter e vo staliet kêr-benn ar rouantelezh, en un takad ma ne glever ket kalz a vrezhoneg. War romanekaat ez a an dud uhel. Tamm-ha-tamm e kil ar brezhoneg war-du ar c’hornôg hag e teu teir zachenn war wel evit ar yezh.\nEr reter pellañ, Brittania Romana, ma n’eus ket kalz a Vretoned ha ma’z aio buan ar brezhoneg da get.\nEn tu kornôg d’ul linenn Sant-Brieg/Sant-Nazer, Brittania Celtica, ma vo trec’h ar brezhoneg.\nE-kreiz, an takad kemmesk, ma kaver brezhoneg ha galleg mesk-ha-mesk ha ma teuio ar yezh romanek da vezañ trec’h, a-benn ar fin.\nStabilaat a raio ar vevenn yezh er XVIvet kantved war ul linenn norzh-su a ya dre vras eus Sant-Brieg da Sant-Nazer. N’eo ket ken splann-se ar vevenn-se hiziv an deiz : galleg standart zo en implij e pep lec’h ha sellet e vez ouzh ar brezhoneg evel ouzh un elfenn vreizhadelezh talvoudekaus evit an holl Vretoned.\nUr yezh virvidik\nAr brezhoneg evel yezh kelenn\nMeur a wech, adal an XIXvet kantved, e voe klasket lakaat ar Stad da gemer e kont c’hoant ar bobl e vefe kelennet ar brezhoneg er skolioù. A-enep e savas an Deskadurezh Stad bep tro. O welet kement-se e voe savet ar skolioù Diwan, skolioù zo ar brezhoneg o yezh kelenn pennañ, gant tud skolidi. E 1977 e oa bet digoret ar skol gentañ. Da heul berzh ar skolioù-se e voe digoret klasoù divyezhek en deskadurezh publik (1982) ha prevez (1991).\nE distro-skol 2009 e oa bet tizhet 13.000 bugel skoliataet e brezhoneg, en ur gontañ an holl hentadoù (Diwan, publik, prevez). Diorren an hentadoù divyezhek eo unan eus palioù kentañ politikerezh yezh ar C’huzul-rannvro.\nA-hend-all e oa e-tro 15.000 skoliad oc’h heuliañ kentelioù brezhoneg e 1999.\nUn dra ouzhpenn evit kavout labour\nBerzh bras a ra ivez ar c’hentelioù hag ar stajoù evit an dud deuet heuliet gant e-tro 5.000 a dud. Abaoe un nebeud bloavezhioù e sikour gouzout brezhoneg evit kavout labour. Ouzhpenn 1.200 post-labour zo liammet ouzh ar brezhoneg bremañ, en deskadurezh, er mediaoù, e bed ar c’hevredigezhioù, e gennad ar servijoù, er strollegezhioù lec’hel…\nAr brezhoneg, yezh an XXIvet kantved\nStrollegezhioù lec’hel niverus a gas war-raok programmoù divyezhekaat ar pezh zo en o dalc’h. E blas a gav ar brezhoneg war tachennoù nevez evel ar c’henwerzh, ar mediaoù, ar bruderezh, an urzhiataerezh, ar bankoù ivez…\nOfis Publik ar Brezhoneg, gant e goulzad Ya d’ar brezhoneg, a dalvoudeka hag a ro lañs d’an oberoù-se, ken er gennad kenwerzhel, ken er strollegezhioù lec’hel. Aet eo ar brezhoneg war-raok war dachenn an teknologiezhioù nevez ivez : ar 1añ yezh keltiek war Wikipedia eo, troet eo bet ar meziantoù OpenOffice, Skype, Mozilla FireFox ha Thunderbird...\nUr c’hemm er speredoù\nWar zigreskiñ ez a c’hoazh an niver a vrezhonegerien evit ar mare. Niverusoc’h-niverusañ eo ar re yaouank gouest da vrezhonegañ avat, a-drugarez da gresk ingal an niver a hentadoù divyezhek.War dachennoù all evel an dañs, ar c’hoariva pe ar c’han e vez adkavet ar yaouankiz hag ar birvilh sevenadurel-se. A-du gant ar brezhoneg emañ an darn vrasañ eus an dud ha graet e vez gantañ muioc’h-mui er vuhez foran. Abaoe 2010 hag evit ar wezh kentañ en istor en deus ar brezhoneg un aozadur publik kefridiet da lakaat e pleustr ar politikerezh yezh a vez fiziet ennañ gant e izili (Stad, rannvro, departamantoù) : Ofis Publik ar Brezhoneg.


Brazzaville war ribl ar stêr Kongo.\nBrazzaville e 2005\nBrazzaville eo kêr-benn ha kêr vrasañ Republik Kongo. 1 326 975 a annezidi a oa enni e 2006, kement hag un drederenn eus poblañs Republik Kongo. Emañ war lez dehou ar stêr Kongo, a-dal da gKinshasa, kêr-benn Republik Demokratel Kongo.\nKrouet e voe kêr e-kichen Nkuna, e 1880, gant Pierre Savorgnan de Brazza, un Italian-ha-Gall bet ergerzhet ar c’hontre gantañ hag en deus lezet e anv gant ar gêr nevez. Dont a reas Brazzaville da vezañ kêr-benn Kongo c’hall ha, goude 1910, kêr-benn Afrika Gehederel C'hall. E 1960 e teuas da vezañ kêr-benn ar stad dizalc’h nevez anvet Republik Kongo.\nGevellet eo gant :\nRannoù melestradurel Republik Kongo\nKêrioù Brazzaville · Pointe-Noire\nDepartamantoù Bouenza · Cuvette · Cuvette-Ouest · Kouilou · Lékoumou · Likouala · Niari · Plateaux · Pool · Sangha\nAdtapet diwar « https://br.wikipedia.org/w/index.php?title=Brazzaville&oldid=1875584 »\nKêrioù Republik Kongo\nKemmoù diwezhañ degaset d'ar bajenn-mañ d'an 18 Mae 2020, da 14:02.


Stumm eus an 15 Mez 2011 da 23:36\n73 okted ouzhpennet , 10 vloaz zo\nRobot ouzhpennet: bg:Педро Калдерон де ла Барка; Kemm dister\nStumm eus an 26 Mae 2011 da 00:34 (kemmañ)\nD (r2.7.1) (Robot ouzhpennet: ay:Pedro Calderón de la Barca)\nStumm eus an 15 Mez 2011 da 23:36 (kemmañ) (dizober)\nD (Robot ouzhpennet: bg:Педро Калдерон де ла Барка; Kemm dister)\n'''Pedro Calderón de la Barca y Barreda González de Henao Ruiz de Blasco y Riaño''' anvet aliesoc´h '''Pedro Calderón de la Barca''' (17 Genver 1600 ; 25 Mae 1681), a oa bet soudard, ha goude beleg katolik, skrivagner, barzh ha dramaour da Varevezh Alaouret Spagn. Ganet e oa bet pa oa bet termenet c´hoariva ar c´houlz-se gant [[Lope de Vega]], ha diorren a reas anezhañ diwezhatoc´h, ma vez gwelet e oberennevel ar pep gwellañ eus c´hoariva [[barok]] Spagn. Setu ma seller outañ evel unan eus gwellañ dramaourien Spagn, hag eus ar bed a-bezh zoken.\nGanet e voe Calderón e [[Madrid]]. E vamm, hag a oa a orin flandrezat, a varvas e 1610; e dad, un [[Hidalgo (noblañs)]] a orin eus Kantabria hag a oa bet sekretour an teñzor, a varvas e 1615. Kelennet e voe Calderón e Kevredigezh ar Jezuited e [[Madrid]], e-sell mont da veleg; met studiañ a reas ar gwir e skol-veur [[Salamanca]].\n* El médico de su honra\n* [[La vida es sueño]] (Ar vuhez a zo un huñvre)\n* El Alcalde de Zalamea (Aotrou Maer Zalamea)\n* La Dama duende\n* Casa con dos puertas\n* El Mágico prodigioso\n* La Devoción de la Cruz\n* El Gran Teatro del mundo\n* El Gran Mercado del mundo\n* El Pintor de su deshonra\n* El Prodigio de Alemania\n== El lennegezh a-vremañ ==\nKavet e vez Pedro Calderón er romant eus 1998 skrivet gant [[Arturo Perez-Reverte]], El sol de Breda. Hervez ar skrivagner en doa servijet ar barzh e arme Spagn e Flandrez.\n[[ay:Pedro Calderón de la Barca]]\n[[be-x-old:Пэдра Кальдэрон дэ ля Барка]]\n[[bg:Педро Калдерон де ла Барка]]\n[[bs:Pedro Calderón de la Barca]]\n[[ca:Pedro Calderón de la Barca]]\nAdtapet diwar « https://br.wikipedia.org/wiki/Dibar:MobileDiff/986894 »


Chapel Koad Kev - Wikipedia\nChapel Koad Kev\nChapel Koad Kev zo ur chapel brudet hag ul lec'h pouezus evit broadelourien Breizh. Lec'hiet eo e Koad Kev, e kumun Skrigneg.\nSavet e voe ar chapel e 1937 gant an tisavour James Bouillé (1894-1945), war atiz an aotrou Yann-Vari Perrot, el lec'h ma oa bet ur chapel goshoc'h. Ur skouer eo eus ar pezh a veze klasket ober gant luskad ar Seizh Breur : lakaat diwanañ un arz breizhek nevez. Enskrivet e oa bet ar chapel war roll ar monumantoù istorel e 1997, 60 vloaz goude ar mare ma oa bet savet.\nLidet e vez ur pardon bep bloaz hag un devezh-koun gant Unvaniezh Koad Kev bep Lun Fask. D'ar sadorn 31 a viz Meurzh 2018 e oa bet adkavet distrujet kroaz bez Yann-Vari Perrot gant ur vaouez eus Skrigneg. An deiz war-lerc'h e oa kavet luganioù skrivet gant pentur ruz war ar bez, Chapel Koad Kev. Al luganioù zo reoù eus an tu kleiz pellañ hag a embann: Facho, Kenavo les fachos, FTP, Menez Are enep faskour, faskourien er maez. \nLosket eo bet toenn ha kreiz ar chapel gant un tan-gwall d'ar 5 a viz Gouere 2019.\nUr sell war chapel Koad Kev\nKoun Lun Fask e chapel Koad Kev, bez Yann-Vari Perrot\n"937-1937 gant milvet bloaz adsavidigez Breiz eo bet adsavet ar chapel-man".\nAdtapet diwar « https://br.wikipedia.org/w/index.php?title=Chapel_Koad_Kev&oldid=1898461 »\nDernière modification le 22 Meu 2021, à 09:07\nKemmoù diwezhañ degaset d'ar bajenn-mañ d'an 22 Meu 2021, da 09:07.


Emañ he zad o labourat en ti Post, skoazellerez-prederier eo he mamm ha c'hoant he doa he mamm gozh e vije bet graet studioù hir ganti ha "labourat e-barzh ur burv evel ar re all er familh". Koulskoude, goude bezañ bet d'ar skolaj e oa divizet Alexandra Legendre o vont da vezañ tredanerez. Met n'eo ket ken aes kavout he flas pa omp ur plac'h neuze he deus dibabet krouiñ he labour.\nEmañ Alexandra o paouez bezañ 23 bloaz ha sturiad a ra dija abaoe daou vloaz hanter he embregerezh tredan. Evit poent e labour he-unan met c'hoant he defe implijout micherourien un deizh bennak. Pe micherourioned. « Ma e kavan, evel just, e vefe implijet merc'hed -a lavar hi- met ne welan ket perak e rafen un diforzh ; paotr pe plac'h, ne ket pouezus ! »\nKoulskoude, pa e oa hi o klask ul labour e oa bet graet an diforzh gant tud bennak, daoust d'he diplomoù. Neuze he deus dibabet Alexandra krouiñ he embregerezh « dre forzh gwelet an norioù en em serriñ dirazi ».\n" Graet e veze goap ouzhin gant ar re all, forzh penaos"\n«Ne oan ket degemeret mat, ken aes ha se- a lavar hep fulor- Ne veze ket lavaret en ur mod sklaer met e veze lakaet ac'hanon da gompren !» Goude bezañ tremenet pevar bloavezh en un embregerezh e lec'h he doa prientet e deskerezh he breou studi vicherel hag he bak micher e veze lavaret dezhi atav traoù a lake en arvar pas he barregezhioù labour met barregezhioù he c'horf. « Daoust ho peus forzh a-walc'h -e veze goulennet dezhi da skouer- evit dougen un toullerez hag ober toulloù e-barzh ur voger e-pad an holl devezh ? » «Se eo ar pezh resis am boa graet e-pad ma fevar bloavezh !» a lavar ar plac'h gant fulor.\nPeogwir ma ez eus tres sioul hag ambalc'h war Alexandra e c'hall mont da fuloriñ a—wechoù. Evel an devezh-mañ da skouer, e klas fizikel er skolaj, e-pad ur poelladenn tredan e oa bet lavaret dezhi gant ur paotr : ur plac'h out, ne teui ket a-benn d'ober. N'he doa ket ezhomm muioc'h Alexandra evit respont : «kat on penn-da-benn d'ober, gwelet a ri !». Deuet eo bet a-benn d'ober hag he c'halvidigezh e oa ganet er mare-mañ. Lakaet he deus ar mennoz da azviñ gant he c'helennerien hag he zud hadivizet he deus kregiñ he deskalerezh goude ar skolaj. En em gavet he deus, ar plac'h nemeti en he c'hlas, er CAF San Gregor hag a zo arbennik war micherioù saverezh. « Forzh penaos -a lavar hiriv- en em glevan gweloc'h gant ar baotred eget gant ar merc'hed abaoe atav. Forzh penaos e veze graet goap ouzhin gant ar re all met gouzout a raent pelec'h e oa ar bevennoù ha james e oant bet tremenet ganto !» Desket he deus buan e ret kemer e greñv da gentañ.\n« Er pellgomz e gred an dud on ar sekretourez »\nEstonnet eo he mignonezed gant he zibab. « Da gentañ e gavent se iskis met komprenet o deus. Koulskoude ne vez ket graet tamm ebet ar memestra egedon ganto. Hiriv e vez labouret er gwerzh pe er c'hozkor ganto, traoù e-mod-se ! »\nMa e vez soutenet Alexandra gant he zud abaoe ar penn kentañ ne vez ket gwelet mat gant he mamm-gozh hag he moereb. « N'eo ket a-feson evito – a soñj- Gweloc'h e vije bet din tremen ur bachelouriezh hollek hag ober studioù hir evit labourat en ur burev evel kasi ma holl familh. D'am soñj n'int ket a-du gant ma labour c'hoazh met bremañ e vez komzet diwar-benn traoù all pa emaomp asambles ! »\nDesket he deus Alexandra lakaat ar familh, ar mignoned en he zu ha kemer he c'hreñv er c'hlas. Bremañ e vez desket kemer he c'hreñv war ar pratikoù ganti. «Er pellgomz -a gont- e gred an dud on ar sekretourez.» Neuze, forzh penaos, pa e teu ar plac'h evit un disac'hañ eo estonnet an dud. «Lavaret e vez ganto eo abalamour d'am oad, kavout a reont on yaouank tre -a lavar hep bezañ hegredik- Met tremen a ra mat a-benn-a-fin.» Ha ma e vez galvet kentoc'h evit disac'hañ pe servijoù bihan, pergen gant tud kozh, gouzout a ra ivez eo e-mod-se e vez anavezet an dud hag e vez kavet goude al labourioù pouezusoc'h.\n«N'en em ran ket poan muioc'h eget unan bennak all»\n«Digevatalded eo un dra ne reuzan ket» a lavar c'hoazh Alexandra ha ne gompren ket «perak e vefe d'ar merc'hed d'ober war-dro labour an ti hag ar vugale.» Gwir eo skouer he familh en deus desket dezhi a c'hall an traoù bezañ disheñvel. «Mammig a zo skoazellerez-prederier ha tadig a labour en ti-Post. Bemdez e veze echuet e labour da beder eur gantañ ha dont a rae d'ar skol da glask ac'hanomp, ober a rae war-dro ac'hanomp hag e gegine evideomp d'an noz. Martese eo peogwir em eus bevet er c'henarroud-mañ ne reuzan ket an diforzh. Memes em remziad e chom paotred machoour tre! Ret eo lakaat an traoù da cheñch; deomp-ni da lavar ne ket peogwir omp merc'hed n'hon eus ket ken barregezhioù hag ar baotred!"\nKendrec'het eo Alexandra gant se ha prouvet e vez bemdez ganti en he labour. Koulskoude e chom atav termenoù dezhi. N'eo ket he fazi. «Skañvoc'h eo ar benvegoù eget a-raok ha kavet e vez brasentez disheñvel evit an turkezioù; ret eo just dibab an hini a zo gweloc'h en dorn pe evit forzh an arzorn. N'en em ran ket poan muioc'h eget unan bennak all -a lavar- hag ar wezh diwezhañ em eus sentet ma zermenoù e oa peogwir e oa re bounner an dommerez. Memes ur paotr ne vije ket kat da gemer se e-unan!»\nAn dra komplikedoc'h evit ar plac'h youank hag a zo kentoc'h bihan ha moan eo gwiskañ he zilhad- labour. «An dilhad-labour a zo atav re vras -a lavar en ur c'hoarzin- ha pa e vez kavet ar brasentez mat eo ret memestra lakaat ur gouriz. Met ar botoù a zo ar pezh diaesoc'h: klompliket eo kavout ur brasentez 36/37!»\nLe même article en français : ici\nE brezhoneg Contribution Discriminations Danse Handicap Musique Sexisme Economie Turquie Habitat Homophobie Viol Transidentité Homme Université Stéréotypes Europe Médias Photo Matrimoine


Kaplan Iañ Giray - Wikipedia\nKaplan Iañ Giray\nKaplan Iañ Giray a oa mab da Selim Iañ Giray ha khan Krimea teir gwech en XVIIIvet kantved.\nEn nevez-amzer 1715 e krogas ar brezel etre an impalaeriezh otoman ha Venezia. Kaplan Iañ a voe kaset da Vesarabia gant an Otomaned a-benn evezhiañ ouzh Pologn, mirout ouzh ar Rused da zont ha plediñ gant an emsavadegoù a c'hellfe sevel e Moldavia ha Valakia.\nE 1724, pa voe skarzhet e vreur Saadet IV Giray diouzh Krimea, e voe kinniget dezhañ gant ar vizir otoman pignat en-dro war tron ar c'hanat. Nac'h a reas war zigarez en doa c'hoant da vezañ impalaer an Datared ha n'eo ket o bourev. Ur breur all dezhañ, Mengli II Giray, a voe anvet khan Krimea neuze.\nDa heul emsavadeg miz Gwengolo 1730 en Istanbul a voe kaoz eus skarzhadenn ar sultan Ahmet III hag ar c'han Mengli II e voe adlakaet Kaplan Iañ evit an trede gwech war tron Krimea.\nE miz Mae 1736 e voe taget Krimea gant ar Rused ha ne voe ket Kaplan Iañ evit stankañ an hent outo e Perekop. Distrujet e voe neuze meur a gêr datar, en o zouez ar gêrbenn Bahçesaray, Gözleve hag Aqmescit. Kuitaat a rejont al ledenez e miz Gouere 1736. Diwar-se e voe tennet e garg digant Kaplan Iañ ha lakaet Fetih II Giray en e blas.\nGazi III Giray Khan Krimea\n1707 – 1708 War e lerc'h:\nDevlet II Giray Khan Krimea\n1713 – 1716 War e lerc'h:\nMengli II Giray Khan Krimea\n1730 – 1736 War e lerc'h:\nLe khanat de Crimée et les campagnes militaires de l'Empire ottoman : Fin du XVIIe-début du XVIIIe siècle, 1687-1736 gant Dilek Desaive e Cahiers du monde russe et soviétique niverenn 11-1, 1970\nLes Tatars de Crimée et la seconde élection de Stanislas Leszczynski gant Gilles Veinstein e Cahiers du monde russe et soviétique niverenn 11-1, 1970\n↑ Ch. de Peyssonnel, eñvorennoù, 1755\nAdtapet diwar « https://br.wikipedia.org/w/index.php?title=Kaplan_Iañ_Giray&oldid=1952170 »\nKemmoù diwezhañ degaset d'ar bajenn-mañ d'an 15 C'hwe 2022, da 08:17.


Pajenn:Perrot - Bue ar Zent.djvu/668 - Wikimammenn\nPajenn:Perrot - Bue ar Zent.djvu/668\nWenseslas a oa mantret o welet an darvoudou-ze o c’hoarvezout an eil goude egile, hag ar bobl, pa deuas da skuizan o welet Drahomir oc’h ober kemend-all a freuz, a reas d’ezi lezel ar gouarnamant etre daouarn he mab henan.\nAn duk yaouank a oe skouer ar brinsed kristen. Ne glaske nemet eun dra : lakat ar peuc’h, ar justis hag ar relijion da vleunian en e stadou ; ofiserien e lez a veze dibabet bepred e-touez ar gristenien wellan. Mat oa d’an emzivaded, d’an intanvezed, d’an dud ezomrnek ; kavet eo bet o vont en noz da gas, war e choug, sammou koad d’ar beorien. Mont a rê da welet ar brizonerien ; rei a rê d’eze e aliou hag e aluzennou ; pa gleve hano eus a dorfetourien kondaonet d’ar maro, e ouele war o stad, ha panevet gant aon d’ober gaou ouz e zujidi, en dije lezet gante ar vue.\nLeun oa a zoujanz en kenver an eskibien hag ar veleien. Dastum a rê e-unan an ed hag ar rezin a yee d’ober ar bara hag ar gwin-oferen.\nEn noz e rê tro an ilizou diarc’hen ; er goanv e vije gwelet, gant ar gwad, roudou e dreid en erc’h hag er skorn.\nEle en devoa d’e viret. Eun devez, Ladislas, duk Kurim, a oa o vont da c’houren outan, en esper e lazan, pa welas daou êl drek e gein hag a youc’has warnezan : « Arabad skei ! » Kerkent Ladislas, strafuilhet holl, a ’n em dôlas da dreid Wenseslas da c’houlenn e bardon.\nMes kaer en devoa Wenseslas bezan mat, e veze e vamm bepred war e zeuliou ; en em glevet a reas gant he mab Boleslas evit lemel e vue digantan ; pedi rejont anezan da zont eun devez da leinan d’o zi, ha goude lein, pac’h eas an duk d’ober eun dro d’an iliz, e lazjont anezan ouz troad an ôter. Gwad ar merzer a strinkas ouz ar mogeriou elec’h m’hen gweler c’hoaz, en de a hirie. Maro sant Wenseslas a zigouezas d’an 28 a viz gwengolo\nAr zent a c’hall genel en kestel alaouret an dud pinvidik, evel en tier-soul ar beorien, mes holl o deus o c’hroaziou da zougen.\nBue Jezuz n’eo bet nemet eur verzerenti penn-da-benn ; penôs e c’hallje e ziskibien bezan en gortoz a blijadur er bed-man ?\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/668&oldid=140963 »


Stlennvon - Wikipedia\nUn hollad roadennoù eo ur stlennvon, pe bon roadennoù ("Database" e saozneg), o telvanañ ergorennoù eus ar bed gwerc'hel hag o vezañ ur skor evit un arload stlennegel. Evit bezañ ur stlennvon e rank un hollad roadennoù nann dizalc'h an eil re ouzh ar re all bezañ atersadus dre e endalc'had. Evit un atersadur e ranker kavout e-touez ar roadennoù an holl ergorennoù a c'hell eilgeriañ da zezverkoù lavaret, da skouer an holl levrioù bet skrivet gant Xavier Grall (ar stlennvon eus ul levraoueg). Atersadus e rank bezañ ar roadennoù hervez forzh pehini dezverk a vez oc'h aroueziañ an ergorennoù bezant er stlennvon. Rankout a reer ivez adkavout hollad an dezverkoù a ra d'ober framm ar roadennoù, da skouer evit stlennvon al levraoueg : Titl al levr, Niver a bajennoù, Skrivagner, Amprestet Ya pe Get.\nE-barzh ur stlennvon e c'heller kadaviñ roadennoù neuze en ur doare frammel ha gant al leiañ ar gwellañ a c'hourleizhad. Gant lies arloadoù pe arveriaded e tle gallout bezañ arveret ent diaser ar roadennoù kadavet e-barzh ur stlennvon. Neuze, evit gallout lakaat boutin ar roadennoù-se e vez peurliesañ kennasket ur stlennvon ouzh ur rouedad a-dreñv un dafariad. Setu perak e vezont anvet bon.\nArdeiñ ar stlennvon[kemmañ | kemmañ ar vammenn]\nGant ur meziant anvet RASV (Reizhiad Ardeiñ ar StlennVon) eo e vez ardoet ur stlennvon. Evit gwir, un hollad meziantoù eo a ro an tu d'an arveriaded d'ensoc'hañ, da zaskemmañ pe d'enklask en un doare efedus roadennoù spesadel e-touez ur c'halzad bras a stlennoù dasparzhet etre meur a arveriaded. Treuzwellus a seblant bezañ an dasparzh evit arvalien ar stlennvon dre-benn d'ar RASV hag e soñj da bep hini anezhe e-mod-se e vez o labourat e-unan gant ar stlennvon.\nPeurvuiañ e vez kadavet ar roadennoù war gantennoù galet pe skoroù gwarellek arall.\nKevaraezañ an haeziñ ar roadennoù ent aes,\nAotren an haeziñ ar stlennoù da lies arveriaded,\nDazverañ ar roadennoù bezant er stlennvon (ensoc'hañ, dilemel, daskemmañ),\nGallout a reer digenaozañ ur RASV e tri is-reizhiad :\nAr reizhiad ardeiñ ar restroù : kevaraezañ a ra ar c'hadaviñ d'ar stlennoù war skoroù gwarellek. Live kentañ ar stlennvon eo. Pourchas a ra d'al liveoù uheloc'h memorioù eorizhek hag a vez ennegus dre anvioù an ergorennoù hag en araez da enklask dre endalc'had an ergorennoù (gwikefre ibiliañ).\nAr RASV diabarzh : ardeiñ a ra kanturzhiañ ar stlennoù. Ardeiñ ar roadennoù kadavet e-barzh ar restroù, kenstrollañ ar roadennoù-se da frammañ an ergorennoù, lec'hiañ an ergorennoù-se e-barzh ar restroù, ardeiñ an ereoù etre an ergorennoù ha frammoù o kevaraezañ herrekaat an haeziñ an ergorennoù a ra d'ober eil live ar RASV. Peurliesañ e vez al live-se oc'h en em harpañ war un delvan (ur patrom) roadennoù diabarzh da skouer taolennoù ereet gant bizied.\nAr RASV diavaez : ar c'hetal ouzh an arveriad eo. E arc'hwel pennañ a zo ar stummañ hag an erouezañ ar roadennoù d'an arloadoù ha d'an arveriaded. An trede live-se a ziogel an dezrannañ hag an deveizañ ar rekedoù eus an arveriaded e arc'hadoù diabarzh.\nUn tamm istor[kemmañ | kemmañ ar vammenn]\nEr bloavezioù c'hwegont (60) e oa bet ergrafet ar stlennvon kentañ. Hemañ a oa bet frammet tro-dro da restroù ereet gant bizied. Kediet e vez ar restroù gant molladoù kadavet an eil re da heuilh ar re all hag haezadus dre c'hras gwerzhoù anvet alc'houez.\nAr reizhiadoù IDS.I ergrafet gant Honeywell ha IMS.I ergrafet gant IBM e 1965 evit ar programmoù APOLLO a oa meziadoù diaraoger ar RASV arnevez.\nE dibenn ar bloavezhioù 60 e oa bet ergrafet da vat ar RASV kentañ pe gentoc'h rummad kentañ anezhe. Gallout a reer menegiñ TOTAL, IDMS, IDS 2 hag IMS 2 evel RASVoù pennañ ar rummad kentañ.\nUn eil rummad RASV a oa bet ergrafet diwezhatoc'h, e deraou ar bloavezhioù 70, oc'h ober gant an delvan daveaduriek. Pal ar rummad-se a oa aesaat haeziñ ar roadennoù evit an arveriaded eleze daskemmañ ar RASV diavaez. Ar roadennoù a vez erouezet neuze dindan stumm taolennoù . Dont a ra war well neuze un areg nevez anvet SQL (Structured Query Language) o kwazañ evit an enklask hag evit an hizivaat. Gallout a reer menegiñ ORACLE, INGRES, SYBASE, INFORMIX, DB2 ha SQL Server evel RASVoù an eil rummad.\nUn trede rummad a oa bet ergrafet er bloavezhioù 80. Ouzhpenn an delvan daveaduriek, eo kevanaet gant ar RASVoù-se an delvan ergorennek. Reizhiadoù ergorennek-daveaduriek evel Oracle 8, DB2, Universal Database pe Informix Universal Server a zo ar RASVoù kentañ an trede rummad. Ur reizhiad ergorennek evel ObjectStore pe O2 a zo arnevesoc'h eget ar re all er rummad-mañ o vezañ ma eo azasoc'h ouzh ezhomm an arloadoù nevez (liesvedia, Kenrouedad, CAO ....).\nUr pevare rummad a zo hag a zo e bal bezañ azas diouzh ezhommoù a-vremañ evel da skouer ar Genrouedad, an ergorennoù liesvedia, skoazell ouzh an divizout hag an eztennañ gouiziegezhioù eus roadennoù ("Data minig").\nStlennvonoù pennañ[kemmañ | kemmañ ar vammenn]\nMySQL (meziant diskarg pe frank, lec'hienn :MySQL\nPostgreSQL (meziant diskarg pe frank ivez, lec'hienn :postgreSQL\nAdtapet diwar « https://br.wikipedia.org/w/index.php?title=Stlennvon&oldid=1472949 »


Agathon Guinement - Wikipedia\nAgathon Guinement, marc'heg Keralio (Roazhon, 23 a viz Meurzh 1723 – Forbach, 13 a viz C'hwevrer 1788) a oa un ofiser breizhat en arme rouantelezh Bro-C'hall hag a vrezelas e-pad Brezel Hêrezh Aostria hag ar Brezel Seizh Vloaz.\nMab e oa da François Fiacre Guinement, aotrou Keralio ha rener burev Roazhon, ha da Varguerite Rose Bodin. Breur e oa da Louis-Félix Guynement de Keralio ha da Auguste de Keralio, ha breur-kaer da Varie Françoise Abeille de Keralio hag eontr da Louise Félicité de Keralio.\nDimeziñ a reas da Varie-Nicole Rivet, merc'h da Jacques Rivet, mestr-tapiser ar roue, aktourez e c'hoarigandi Bourdel. Ur verc'h o doe, Marie Colette Guynement de Keralio, a zimezas en Hazhoù d'an 3 a viz Meurzh 1772 da Joseph Pierre de Broc de La Tuvelière, kabiten troadegiezh.\nAdtapet diwar « https://br.wikipedia.org/w/index.php?title=Agathon_Guinement&oldid=1981649 »


Agde (okitaneg, distaget [ˈate]; Agde ivez e galleg, met distaget [agdə] er vro, hag [agd] er genyezh) a zo ur gumun eus Lengadok en Okitania, e departamant an Erau er rannvro Lengadok-Rousilhon-Kreisteiz-Pireneoù. Emañ war ribl ar Mor Kreizdouar. Ul lec'h touristel kenañ eo, hag e-pad pell e oa eno ar greizenn naturegezh vrasañ en Europa.\nEmgannoù war zour war ar stêr Erau dirak iliz-veur Sant Estève\nAgathe (Strabo, IV, 1, 5 ha 6)\nAgatha (Plinus, Hist. Nat. III, 4; Pomponius Mela, Chor. II, 5, 80)\nAgathensium Civitas (?)\nAgathae Urbs (Gregor a Dours, HF, VI, 2, P. 266)\nAgate Civitas (Juluan a Doledo, Historia Walbae, 13, MGH, SRM, V, p. 513)\nAgata (Provinciale visigothicum, CC, 176, p. 428)\nAgathè a zo bet krouet gant Massilia, hervez Strabo (IV, 1, 5, 6) ha Plinus a Henañ (Hist. Nat. III, 4, ) ː Agatha quondam Massiliorum.\nUr porzh-mor e oa enno.\nUr sened-iliz a zo bet enno, d'an 10 a viz Gwengolo 506.\nAdtapet diwar « https://br.wikipedia.org/w/index.php?title=Agde&oldid=1857066 »\nDernière modification le 19 Du 2019, à 15:02\nKemmoù diwezhañ degaset d'ar bajenn-mañ d'an 19 Du 2019, da 15:02.


William Vacanarat Shadrach Tubman (29 a viz Du 1895, Harper - 23 a viz Gouere 1971, Londrez) a oa ur politikour eus Liberia, bet prezidant ar vro (1944-1971).\nKregiñ a reas gant ar politikerezh o vont da senedour kontelezh Maryland e 1923 ha stourm a reas evit difenn gwirioù an henvroidi. Dilennet e voe da brezidant e 1943 ha kregiñ gant e garg d'an 3 a viz Genver 1944. Daoust ma oa staliet soudarded amerikan er vro abaoe 1942 n'eo nemet d'ar 27 a viz Genver 1944 ma voe disklêriet ar brezel gant Liberia ouzh Alamagn ha Japan. Asantiñ a reas Tubman skarzhañ ar geodedourien alaman diouzh ar vro daoust ma oa kreñv o fouez ekonomikel evit Liberia.\nGoude ar brezel e kasas da benn vat ur programm diorren ekonomikel, pezh a lakaas ar vro da vont war vodernaat. Savet e voe hentoù, hentoù-houarn, ospitalioù hag ensavadurioù all.\nAdtapet diwar « https://br.wikipedia.org/w/index.php?title=William_Tubman&oldid=1782604 »


Région_Bretagne - Ar Rannvro a sikour merc’hed ha paotred Breizh da gavout labour !\nKarget eo Rannvro Breizh eus ar stummañ micherel a-hed ar vuhez, rak-se e vez kinniget hag arc’hantet ganti un toullad hentadoù stummañ da aesaat d’an dud kavout pe adkavout labour. Graet eo ar c’hinnig nevez diouzh ezhommoù pep hini, kavet e vez e pep lec’h e Breizh ha daou seurt stummadurioù a ya d’ober anezhañ : PRÉPA ha QUALIF.\nGant ar stummadurioù PRÉPA e c’hall ar stajidi ober anaoudegezh gant ar micherioù, sevel ur raktres micherel pe akuizitañ barregezhioù diazez evit kavout labour. Tri hentad a vez kinniget : PRÉPA Avenir, PRÉPA Projet ha PRÉPA Clés. War-lerc’h o hentad e PRÉPA e c’hall ar stajidi lakaat o anv en ur stummadur (gant ur skoazell war-zu ar barrekaat graet diouzh ezhommoù pep hini) pe kavout ul labour diouzhtu.\nGant ar stummadurioù QUALIF e c’haller en em varrekaat pe deskiñ ur vicher, dreist-holl er filierennoù ma vezer o klask tud e Breizh. Aze ivez e kinniger tri hentad : QUALIF Emploi, QUALIF Sanitaire & Social ha QUALIF VAE.\nOuzhpenn ar pezh a vez kemeret e karg evit ar stummadur e kinnig ar Rannvro ur skoazell arc’hant, d’an holl stajidi da c’hallout kas o hentad da benn diouzh ar gwellañ. Roet e vez ar skoazell-se diouzh ar c’horvoder. Graet eo evit gallout paeañ ar frejoù liammet ouzh ar stummadur, gant ur sammad digemm evit ar pezh a sell ouzh mont-dont, lojañ ha debriñ.\nGouzout hiroc’h war an hentadoù dre skeudennoù\nGwelet an aozadurioù stummañ e Breizh\nGeorgette Bréard o kejañ gant stajidi en Oriant\nSinet e oa bet an Emglev rannvro evit postañ er barregezhioù d’an 8 a viz Ebrel gant Prezidant ar Rannvro, Loïg Chesnais-Girard, ha Ministrez al labour, Muriel Pénicaud, ha krog eur da lakaat anezhañ da dalvezout. Da-geñver an emglev-se emañ Georgette Bréard, Besprezidantez ar C’huzul-rannvro karget eus ar stummañ, oc’h ober tro Breizh evit kejañ gant ar stajidi hag an aozadurioù stummañ a ra war-dro PRÉPA abaoe miz Genver.\nYaou 25 a viz Ebrel : emgav gant ar stajidi e PRÉPA Projet en Oriant (Agora)\nMeurzh 30 a viz Ebrel : emgav gant ar stajidi e PRÉPA Clés FLE (galleg yezh estren) e Roazhon (CLPS)\nMeurzh 7 a viz Mae : emgav gant ar stajidi e PRÉPA Avenir e Sant-Brieg (CLPS)\nMeurzh 7 a viz Mae : emgav gant ar stajidi e PRÉPA Avenir (16-25 bloaz) e Brest (Initiatives Formation)\nSinadur an Emglev rannvro evit postañ er barregezhioù\nAr stummadur dibaouez\nLec’hienn : En em stummañ e Breizh\nPublié le Thursday, April 25, 2019


Republik Alba - Wikipedia\nStadoù Italia e 1796, kent aloubadeg armeoù gall Napoleon.\nRepublik Alba (Repubblica di Alba en italianeg) a oa ur Republik sujet da Vro-C'hall, embannet d'ar 25 a viz Ebrel 1796, en Alba, e hanternoz Italia. En em astenn a rae war zouar Piemonte. Mervel a reas d'an 19 a viz Ebrel 1801, 5 bloaz war-lerc'h, pa voe staget ouzh Bro-C'hall.\nGant Juan Antonio Ranza e voe treset banniel ar republik-se hag a zo e livioù\nglas ha ruz, evit enoriñ Bro-C'hall,\nhag orañjez, da zegas soñj eus ar wezenn-orañjez a zo war skoed-ardamez Piemonte.\nDaou zoare zo d'ar banniel:\npe a-led (e doare banniel an Izelvroioù)\npe a-serzh (e doare hini Belgia).\nBanniel Republik Alba 1796-1801 (a-led)\nBanniel Republik Alba 1796-1801 (a-serzh)\nRepublik Alba (1944)\nAdtapet diwar « https://br.wikipedia.org/w/index.php?title=Republik_Alba&oldid=1989338 »\nIstor Italia en XVIIIvet kantved\nKemmoù diwezhañ degaset d'ar bajenn-mañ d'an 28 Ebr 2022, da 20:59.


Deomp da zumba ! - Culture Breizh\nPrestik e vo an hañv ha ma vez brav an amzer e c’helloc’h fringal gant ho tilhad kouronkañ nevezflamm. Yen-sklas eo bet ar goañv siwazh ha surmat ho peus kemeret un nebeud kiloioù. Ne lavaran ket kalz, met peadra evit ma vefec’h direnket o tiskouez un tamm eus ho kroc’hen lardet-mat. Dreist-holl pa weler Shakira o fringal war ar skrammoù pe c’hoazh merc’hed dispont o pavaniñ dirak Michel Telo pa gan Ai se eu te pego.\nUn tammig e mod-se on ha n’on ket gwall entanet gant ar fed heuliañ un hentenn doare Weight Watchers pe c’hoazh Dukan evit koll pouez. Evit lavarout ar wirionez n’on ket sirius nag aketus a-walc’h evit heuliañ reolioù-boued hag ouzhpenn-se e kavan anezho borodus. N’eo ket ur gudenn peogwir em eus diskoachet un doare plijusoc’h da gaout kof moan endro : ar zumba eo hag ar zumba e chomo.\nPETRA EO AR ZUMBA ?\nUn dañs mod aerobic brudet er bed a-bezh eo a-drugarez da Shakira, evit koll pouez ha chom yac’h en ur gaout plijadur. Dre zegouezh e oa bet ijinet an doare dañsal- se. E Kolombia e oa Albeto « Beto » Perez o kelenn aerobic pa verzas en doa disoñjet ar sonerezh a glote gant ar gentel er gêr. Adkavet en doa neuze en e sac’h sonerezh a veske salsa gant merengue. Sonerezh hag a blije dezhañ evel-just. Kinniget en doa neuze d’e zeskidi, ur gentel dic’hortoz. Plijet e oa bet an holl, diwar neuze e oa bet ganet ar zumba, an aerobic lusket gant sonerezh latina.\nSPLET AR ZUMBA\nDa gentañ e teskomp gant plijadur dañsal diouzh lusk kanaouennoù zo diouzh ar c’hiz evit gellet paboriñ er boestoù-noz da vare an hañv. Ouzhpenn kaout plijadur e c’heller koll pouez buan a-walc’h. Efeduskenañ eo ar zumba evit ar galon. Atav e vez ar c’horf war evezh, gant luskoù disheñvel (ober pazoù pe dañsal fonnusoc’h). Lakaat a ra ar c’haloriennoù da deuziñ buan-tre. A-wechoù e vez ouzhpennet pouezioù e-pad ar pleustradennoù evit nerzhusaat ar c’higennoù.\nEfedus eo ar zumba evit koll pouez ha chom yac’h hep ma vefe re strizh ar reolennoù, gant ma vez pleustret teir gwech ar sizhun. N’eo ket gwall direnkus rak un dudi e chom. Ar santimant hon eus da chom yac’h e-keñver korf ha spered. Goude ur gentel e vezer muioc’h en hor bleud, gant startijenn ha prest da vont da fringal. Startaat a ra kigennoù an tor ivez hag e vezomp barrekoc’h e keñver kaleter.\nM’ho peus c’hoant da goll pouez e c’hellit pleustriñ war ar zumba gant ma chomot aketus. Evit ma vefe efedus ho peus da gaout plijadur da gentañ-penn ha debriñ boued yac’h, anat deoc’h. Da lavaret eo n’eo ket peogwir e tañsot ar zumba e c’hellot debriñ bara pok-ha-pok ingal ha traoù dous ha druz forzh pegement. Evel-just e rankoc’h debriñ legumaj, kraoñ, kerc’h hag all. An doare aesañ eo am eus kavet evit koll pouez en ur gaout plijadur. Ouzhpenn-se e c’hellin skediñ ha fiñval ma c’hof war dance-floor boestoù- noz Breizh hep kaout mezh rak d’an nebeutañ em bo desket dañsal evel Michel Telo, hag em bo dispaket ma sexappeal !\nTags:breton brezhonneg langue bretonne\n← Istor Breizh evit an holl, un trec’h dudius war ar raksoñjoù\n6 traezhenn da anavezout e Breizh →


Nuala Ní Dhomhnaill e 2010\nNuala Ní Dhomhnaill (ganet e 1952) zo unan eus ar barzhezed iwerzhonek anavezetañ en hon amzer. Ganet e oa bet e Lancashire, e Bro-Saoz, e 1952, da dud deuet eus Iwerzhon, hag aet e oa da Iwerzhon da vevañ pa oa 5 bloaz. He yaouankiz he deus tremenet e korn-bro An Daingean, e kontelezh Ciarraí da gentañ, hag e An tAonach, e kontelezh Tiobrad Árann da c'houde.\nStudioù saozneg hag iwerzhoneg he deus graet e skol-veur Korkig. Kroget he deus da skrivañ barzhonegoù en iwerzhoneg, zo bet embannet er gelaouenn Innti. Dimezet eo gant un douaroniour turk, Dogan Leflef, ha bevet he deus e Turkia hag en Izelvroioù e-pad bloavezhioù a-raok dont da Iwerzhon en-dro. Bremañ emañ o vevañ e Dulenn.\nNuala Ní Dhomhnaill a gomz meur a yezh : saozneg, turkeg, galleg, alamaneg ha nederlandeg. Met dibabet he deus skrivañ en iwerzhoneg hepken. Ezel eo eus Aosdána (Akademiezh arzoù Iwerzhon). Ouzhpenn barzhonegoù he deus skrivet pezhioù-c'hoari evit ar vugale, studiadennoù lennegel ha pennadoù skridvarnerezh.\nHe barzhonegoù zo bet troet e meur a yezh : galleg (Carnaval et autres poèmes / Feis agus dánta eile, troet gant A. J. Hugues, Céline Lelong, Gwendal Denez ha Yann Bevant hag embannet gant Travaux d'Investigation et de Recherche), alamaneg, poloneg, italianeg, norvegeg, estoneg, japaneg, saozneg ha brezhoneg (Ar Gwele seiz/Leaba Shíoda, troet gant Herve ar Bihan, Alan Botrel, Gwendal Denez hag Art J. Hughes hag embannet gant Skrid.\nNuala Ní Dhomhnaill o lenn he barzhonegoù - lyrikline.org\nAdtapet diwar « https://br.wikipedia.org/w/index.php?title=Nuala_Ní_Dhomhnaill&oldid=1948751 »\nKemmoù diwezhañ degaset d'ar bajenn-mañ d'an 14 C'hwe 2022, da 19:15.


Pajenn:Perrot - Bue ar Zent.djvu/446 - Wikimammenn\nPajenn:Perrot - Bue ar Zent.djvu/446\nGoude-ze e chomas eur pennad en Koathouarne  elec’h ma weler c’hoaz e di-bidi hag e feunteun. Ac’hane e valeas warzu gorre-Leon. En Lanhouarne, war douar Innok, e savas eur manati ; en Sant-Nouga, en Gwitevede hag en Keran, ’z eus lec’hiou hag a zoug c’hoaz e hano binniget.\nEn amzer-ze, e oa o chom en koste Keraez eur roue bihan, e hano Konomor ; sevel a reas c’hoant gantan da vezan roue war Vreiz a-bez. E vennad ne oa ket fall ; fall a oe, avat, an doare a gemeras d’e gas da benn, rak klask a reas lazan Judual, roue an Domnone ; lazan reas e bried Trifina, merc’h Gwerok, kont Gwened. Sant Gweltas a brezegas dre ar vro en e eneb, hag er bla 548, dirak eun niver bras a dud, labourerien, tudchentil ha menec’h, bodet war gern ar Mene-Bre, eskibien Breiz a stlapas Konomor eus a renk ar gristenien.\nHerve ne oa ket ’n em gavet kerkent hag ar re-all, mes ne oa grêt netra arôk ma tigouezas ; gedet a oe eun devez pen-da-ben, ar pez a ziskouez an istim a oa evitan er vro.\nE tro ar bla 566, e varvas en Lanhouarne, elec’h ma virer c’hoaz darn eus e relegou.\nDaoulagad ar c’horf, nemet glan e vefent, ne weler ket mat awalc’h gante ; dal ma vezont pikouzet, ne weler ket koulz ; dal ma vezont koc’hennet, ne weler taken ken.\nEvit daoulagad an ene eo henvel ; nemet glan e vefent, ne ver ket evit gwelet gante kennebeut ; ha ma ’z eus kement a dud ha ne welont ket ar skleur zoken eus an Otrou Doue er bed krouet, ha ne welfont ket e c’hloar er bed-all, n’eo nemet abalamour m’o deus lezet ar pec’hed da grammenni kement o ene, ma n’hell ket mui sklerijen an nenv mont betek ennan : dall int, siouaz d’eze !\nN’eus ezel ebet hag a ziwallfemp gant kement a evez evel daoulagad hon c’horf ; d’an disteran tra a venn stokan oute, eman hon dorn warneze.\nN’eus ezel ebet hag a dlefemp da ziwall gant kement a evez evel daoulagad hon ene.\nDallente ar c’horf er bed-man, daoust pegen poanius eo, n’eo netra en kichen dallente an ene er bed-all.\n↑ Hanter-hent etre Lanriouare ha Plougin (Bro-Leon).\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/446&oldid=140718 »


An Teurgoule (pe c'hoazh bourgoule, torgoule) a zo ur meuz dibar eus Normandi.\nUn dibenn-pred eo, damheñvel ouzh riz diwar laezh. Lakaet e vez kanell ivez, ha poazhet e rank bezañ e-pad pemp eurvezh, a-benn ma vo koulz lavarout dibosupl merzout ar greun riz. Debret e vez an teurgoule pa vez tomm (peurliesañ), asambles gant un tamm fallue (ur seurt briochenn eus Normandi) hag ur banne sistr.\nAozennoù (riz ha kanell) ar meuz-mañ, hag a zo arouezius eus Normandi, n'o deus tamm liamm ebet gant Normandi. Implijet e vezont dre ma vezent kaset da Normandi gant ar gourserien normant hag a dage bagoù spagnol pa zeuent en-dro eus Amerika, da vare ar XVIIvet kantved. Hiziv an deiz e c'hoarvez e vefe implijet ur glorenn vanilha, karamel, tammoù-plusk aouravaloù pe zoken un delienn lore e-lec'h implijout kanell. Breuriezh an teurgoule a zo diazezet e Houlgate, ur genstrivadeg fardañ teurgoule a vez aozet bep bloaz gant hec'h izili.\nDont a raje an anv eus an dro-lavar «se tordre la goule» (goule o talvezout ar genoù), implijet pa vije an dud o tebriñ o zeurgoule. Hervez lod e talvez e oa tomm-tre pa groge an dud da zebriñ neuze e oa diaes da zebriñ, hervez lod all e talvez ne zeuas ket a-benn ar re gentañ a fardas teurgoule da fardañ un dra plijus da zebriñ.\nBreuriezh Teurgoule ha Fallue Normandi\nAdtapet diwar « https://br.wikipedia.org/w/index.php?title=Teurgoule&oldid=1861732 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/360 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/360\npa’z omp bet erruet er Macedonia, n’hon euz bet repos ebed er c’hig, er c’hontrol, poaniet omp bet e pep feçon, o kaout da gombatti en diaveaz, hag o veza en enkrez en diabarz. (6) Mes Doue, pehini a gonsol ar re a zo mantret, hen deuz hor c’honsolet, pa’z eo erruet Titus ; (7) ha n’e ket hep-ken dre ar gwel euz anezhan, mes ive dre ar gonsolation hen deuz bet diganeoc’h, en eur rei da anaoud deomp ho tezir braz, ho taelou, ho polontez vad em c’henver ; en hevelep doare ma’z eo bet cresket va joa dre gement-se.\n(8) Rag, petra-benag m’em beuz contristet ac’hanoc’h gant va lizer, n’am euz ket a geuz breman, mar em euz bet eur vech-benag, rag gwelet a ran penaos al lizer-ze hen deuz ho contristet, mes evit eur pennadic amzer. (9) Breman em euz joa, nann abalamour ma’z oc’h bet contristet, mes abalamour ma’z eo deuet ho tristidigez d’ho lakaad da gaout keuz ; rag contristet oc’h bet hervez Doue, en hevelep doare n’oc’h euz bet koll e-bed euz va feurz. (10) Rag an dristidigez a zo hervez Doue, a laka da zevel eur c’heuz a zilvidigez, euz a behini ne vez morse a geuz ; eleac’h an dristidigez a zo hervez ar bed a zigas ar maro. (11) Rag gwelit an dristidigez-ze hervez Doue, pebez bolontez vad n’he deuz-hi ket digasset enoc’h ! Pebez didamal, pebez indination, pebez doujans, pebez desiriou, pebez ardor, pebez castiz ! Diskouezet hoc’h euz e pep tra ez oc’h nêt e-kenver an affer-ze. (12) Evel-se, pa em euz scrivet deoc’h, ne oa ket abalamour d’an hini hen doa great an droug, nag abalamour d’an hini da behini e oa bet great, mes evit rei da anaoud deoc’h ar zourci hon euz evidoc’h dirag Doue. (13) Rag-se ez omp bet consolet dre ho consolation ; mes kalz muioc’h ez omp bet laoueneet abalamour da joa Titus, o veza ma eo bet soulajet he spered ganeoc’h holl ; (14) ha mar em euz tennet gloar ac’hanoc’h dirazhan, evit eun dra-benag, n’em euz ket bet a vêz euz a gement-se ; mes evel ma hon euz lavaret pep tra gant gwirionez, evel-se ive hor meuleudi dirag Titus a zo en em gavet gwirion. (15) Hag evel-se he garantez evidoc’h a zeu da veza c’hoas brassoc’h, pa zeu da zonj dezhan euz ho toujans holl, ha penaos hoc’h euz hen digemeret gant aoun hag en eur grena. (16) En em rejouissa a ran eta abalamour ma em euz fizians enoc’h e pep tra.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/360&oldid=125483 »


Pajenn gentañ dornskrid Beowulf\nBeowulf (distaget [ˈbeɪ.ɵwʊlf] e saozneg bremañ ; [ˈbeːo̯wʊlf] pe [ˈbeːəwʊlf] moarvat en hensaozneg) zo ur meurgan hensaoznek, enni 3182 a werzennoù. An hini koshañ eo eus ar skridoù hensaoznek a zo deuet betek ennomp ha, dre-se, ar varzhoneg koshañ eus al lennegezh saoznek.\n3 An anv\n4 Levezon an oberenn\nEr British Library emañ an dornskrid, anvet Nowell Codex, ma kaver ar varzhoneg en he hed. Skrivet e voe e Bro-Saoz, gant ur barzh dianav, etre an VIIIvet ha deroù an XIvet kantved. E-pad kantvedoù ne voe ket taolet nemeur a evezh ouzh ar skrid-se. N’eo nemet e dibenn an XVIIIvet kantved e voe studiet hag e 1815 e voe embannet en e hed, gant un droidigezh latin savet gant ul lenneg islandat, Grímur Jónsson Thorkelin. Un droidigezh all, e daneg, a voe embannet gant Nikolai Grundtvig, e 1820, gant an titl Bjovulfs Drape.\nDaoust ma voe skrivet Beowulf e Bro-Saoz, e tremen an istor kontet ennañ e Lec’hlenn, en ur gevredigezh harozed, evel ma oa kent aloubadeg Enez Vreizh gant an Angled, ar Juted hag ar Saksoned. Soñjal a reer e oa bet an tudennoù a gomzer anezho er meurgan, evel ar roue Hroðgar hag ar Scyldings, tud wirion hag a oa o vevañ e broioù Skandinavia er VIvet kantved.\nAr pobloù german a gaver meneg anezho e Beowulf\nEr meurgan e konter penaos e voe Beowulf, un haroz e-touez ar bobl anvet Geatas e Skandinavia (Goted ?), o tont da sikour Hroðgar, roue an Daned, hag a oa bet taget e lez gant un euzhvil anvet Grendel. Lazhet e voe hennezh gant Beowulf, dont a reas e vamm da dagañ lez ar roue ha faezhet e voe gantañ ivez. Ur wech trec’h ez eas Beowulf d’ar gêr en-dro, da Geatland, e Sveden, ha mont da roue war ar bobl Geatas. Goude 50 vloaz aet hebiou, en em gannas Beowulf a-enep un aerouant, trec’h e voe met gloazet fall e voe ivez. Mervel a reas, devet e voe e gorf ha douaret e relegoù dindan ur grugell e Geatland, gant tud e lez.\nOuzhpenn Beowulf, tudenn bennañ ar meurgan, ez eus taolennet e-leizh a dud all er meurgan. Kalz traoù en istor-se a gaver meneg anezho e lennegezh kozh Skandinavia. Kement-se a weler gant tudennoù, evel Healfdene, Hroðgar, Halga, Hroðulf, Eadgils pe Ohthere, gant klannoù a-bezh, evel ar re Scyldings, Scylfings pe Wulfings, pe c’hoazh gant traoù evel an Emgann war ar skorn e Lenn Vänern. Gant disoc’hoù furchadegoù an henoniourien ez eus bet gallet lakaat bloaziadoù war an traoù a gonter er meurgan.\nDaoust ma konter traoù bet c’hoarvezet gant paganed, e weler un nebeud roudoù eus ar gristeniezh er skrid.\nBeowulf eo bet anvet ar meurgan, diwar anv an dudenn bennañ, daoust ma ne oa titl ebet dezhañ e gwirionez. Bleiz gwenan eo ster an anv Beowulf, da lavaret eo chaseour gwenan, lesanv an arzh. An doare-se da envel an dud a gaver alies el lennegezh c’hermanek kozh.\nLevezon an oberenn[kemmañ | kemmañ ar vammenn]\nPouezus eo Boewulf evit an dud a studi mojennoù ar C’hermaned ha lennegezh kozh Skandinavia, hag adkavout a reer e sagaoù zo darvoudoù a gonter e-barzh Beowulf. Kalz traoù a c’haller deskiñ gant ar meurgan diwar-benn doareoù bevañ ar C’hermaned, evel da skouer ar pennad a gont douaridigezh relegoù Beowulf dindan ur grugell.\nE 1926, J. R. R. Tolkien a echuas treiñ ar meurgan e saozneg bremañ, rak kelenner e oa war ar saozneg e skol-veur Leeds. E 1936 e tistagas ur brezegenn anvet Beowulf: The Monsters and the Critics hag a lakas al lenneien hag ar skolveuridi da gaout ur sell all war ar varzhoneg. A-raok ne veze studiet nemet gant yezhoniourien pe istorourien. Tolkien, eñ, en doa studiet Beowulf evel un oberenn lennegel. N’eo bet embannet e droidigezh klok eus Beowulf e saozneg modern nemet e 2014. Troidigezhioù all a oa bet avat, evel da skouer gant ar barzh iwerzhonat Seamus Heaney. Awenet eo bet Tolkien gant ar meurgan-se evit lodennoù zo eus e oberenn The Lord of the Rings,.\nJ. R. R. Tolkien (1926) : Beowulf – A Translation and Commentary, together with Sellic Spell, HarperCollins, 2014 (ISBN 978-0-00-759006-3)\nBeowulf – The Donaldson Translation – Background and Sources – Criticism, W. W. Norton & Co., 1975, (ISBN 978-0-393-09225-7)\nTestenn en hensaozneg\nTroidigezh e saozneg modern\n↑ Formation and Resolution of Ideological Contrast in the Early History of Scandinavia tezenn doktorelezh gant Carl Edlund Anderson, Skol-veur Cambridge, 1999\n↑ (fr) Douglas A. Anderson (troet e galleg gant Daniel Lauzon), Le Hobbit annoté [« The Annotated Hobbit »], Christian Bourgois, 2012 (ISBN 978-2-267-02389-3)\n↑ (en) Wayne G. Hammond & Christina Scull, The Lord of the Rings: A Reader's Companion, HarperCollins, 2005 (ISBN 978-0-00-720907-1)\nAdtapet diwar « https://br.wikipedia.org/w/index.php?title=Beowulf&oldid=1977954 »


Park ar burzhud | Daskor\nN’oa dre holl nemet gwad d’an ampoent.\nSeblantout a rae en doa Doue troet kein da Vro-C’hall.\nAr gwazed a vrezele an eil ’enep d’egile koulz ha pa dleje ar vuhez padout atav, koulz ha ma vije bet gounidigezh un eur ken talvoudus hag ar vuhez peurbadus. Pell a yoa ne weled mui ar mousc’hoarzh war muzelloù an dud yaouank, ar vugale a gave divlaz o c’hoarioù, hag ar mammoù gwisket ganto o dilhad a gañv, a dec’he diouzh o ziez evit mont d’an harlu da glask ur vuhez siouloc’h.\nSeitek kant trizek ha pevar-ugent ! E pelec’h eta edo Doue d’ar mare-se ?... Lezet en doa pobl ar Frañs gantañ e-unan.\nDorioù pounner maner kozh Kervern, du-se, a wel d’ar mor bras, a yoa serret-kloz ; ne gleved ket an disterañ trouz, nag er porzh, nag en dourell vras ; youc’h ebet, klemmadenn ebet...\n– N’eus den ennout, kastell kozh ?\nEo, Ivona a Gergallig a yoa e sal an traoñ war evezh hag o pediñ :\n– Marv eo va c’halon, n’eus mui netra evidon er bed-mañ. Anavezet em eus plijadurioù an douar ; bevet ha karet em eus. Bremañ avat, va bro a ra mezh din ! Chomet ’on va-unan, an hini a dlee bezañ va fried a zo marv war ar chafod ; feal bepred hag o plegañ dindan dorn Doue, e savas ar skalier griz, oc’h adlavaret komz e dadoù-kozh « Da Zoue va ene, va gwad d’ar roue ha va c’halon dezhi ! » Ha Daniel a Gergadeg a varvas goude, evel ar roue-merzher.\nIvona eo an hini a anve pa lavare dezhi !\nHag Ivona, he-unan bremañ, a ouel, dilezet en he zi, endra m’emañ he zad e penn ur strollad Vanleaned (?) o stourm kalonek.\nPetra eo ’ta an trouz-se ?\nSkoet zo bet ouzh an nor, hag ar plac’h yaouank a zo enkrezet.\n– Piv eta a zo aze ?\nIvona a zilamm hag a c’halv ; ur vatezh a heuilh anezhi, hag e sell a-dreuz toull an nor.\n– Salver benniget ! hon aotroù person eo !\nHa neuze eo mall ganti digeriñ frank an nor vras.\n– Ar peoc’h ra vezo ganeoc’h, eme ar beleg, ha ra vimp skoazhellet gant Doue ! Emeur war va lerc’h evel war lerc’h ul loen fall, ha koulskoude gwelit : dougen a ran aze korf sakr Hor Salver em sac’hig seiz !\nO klevet ar c’homzoù-se, ar gwragez santel a gouezh d’an daoulin evit azeuliñ didrouz an Doue a blij gantañ tremen dreist treuzoù o zi.\n– Dont a ran eus Gwened, skuizh-marv, eme ar beleg adarre. Lezit ac’hanon da ziskuizhañ ur pennad hepken, ha neuze warc’hoazh vintin, kerkent ha gouloù-deiz, me a gemero adarre an hent evit mont war-zu an aod, ’lec’h ma’z eus ur c’hlañvour kaezh o c’hedal e nouenn a-barzh mont d’ar vuhez a bado atav.\nAn noz a dremenas didrouz.\nPa darzhas an deiz, pa deuas ar c’hentañ sklêrder da alaouriñ kribennoù an tarzhioù mor, an den kozh enorus a guiteas ar maner, an Aotroù Doue war e galon. Mont a ra, kalonek ha kreñv, evel un den e-kreiz e nerzh. Pres zo warnañ. E pelec’h eta emañ an enebour ?\nEmañ war evezh. En amzerioù-se ken trubuilhet, mezvet gant ar gounnar hag ar gwad, ur vandenn laeron a zo ouzh e spiañ, ouzh e heul.\nE pelec’h kuzhat ? Da belec’h mont ?\nAet eo barr warnañ, ha koulskoude gant aon na ve saotret an teñzor a zo en e gerc’henn, ar person kozh a red, a gouezh meur a wech hag a sav adarre.\nSetu ma klever trouz un tenn... hag ur glemmadenn skiltrus... horjellañ ’ra ar beleg, hag e kouezh... Trec’het eo an den !\nHa setu un osti wenn o tont eus kerc’henn an hini lazhet, o sevel en aer, o tont hag o vont poulzet gant an avel ; aet eo da gouezhañ e-kreiz ur park...\nEr park-se, goloet neuze a reier, an holl vein abaoe o deus stumm ar groaz.\nA-zalek ar mein bihanañ betek ar re vrasañ, holl, hep ma vankje unan, holl ’int troet e kroazioù. An dud gouiziek a lavar ’int bet netaet, sklêraet ; ar Gristenien avat a lavar eo se ur burzhud.\nHa pa’z efet dre Wened, it hoc’h-unan da welet ha gaou eo ’lavaran.\nLiens transversaux de livre pour Park ar burzhud\n‹ ar Roc’h leñverezh\nar C’hornandoned diwezhañ ›


Journal de Renaud Camus, mercredi 16 février 2022\ncréée le jeudi 17 février 2022, 12 h 17\nmodifiée le vendredi 18 février 2022, 0 h 12Plieux, mercredi 16 février 2022, onze heures du soir. J’ai passé avec Pierre une partie de la journée à Agen, où j’avais rendez-vous, à la ~~~~~~~~~ ~~~~~~-~~~~~~~~, ~~~ ~~~~~~~~~, ~~~~~ ~~. ~~~ ~~~~~~~~ ~~~~~, ~~~~~~~-~~~~~~~~~~~~. ~~~ ~~’~~ ~~~~ ~~~~~~~ exagérément affolé par ~~~~ ~~~~~, ~~~ ~~~~~~ ~~~~ ~~~’~~~ ~~~ ~~~~~~~~~ ~~~~ ~~~ ~~~~~~ ~~~~ ~~~~ ~~~~~~ ~~~~~~~, ~~~ ~~~~ ~~~ ~~~~~~~~ ~~~~ ~~~~ ~~~~~~~. ~~~ ~~~~~~~~~~~ ~~~~~~~~~~ ~~~~ ~~~~~~~~~~~, que le docteur ~~~~~~~~~~~, ~~~ ~~~~ ~~~~~, ~~~~~~~~~~ ~~~~~~~ ~~~~~~~~~~. ~~~~ ~~~~~ ~~ ~~~~~ ~~~~ ~~~~~~, ~~ ~~~ mi-avril.\nLa ~~~~~~~~~ ~~~~~~~~~ ~~~~ ~~~~~ ~~~~~~~~~, ~~~~~. ~~~ ~~’~~~ ~~~~ ~~~~~~ ~~~~~~~~~ il y a ~~~~~~ ~~~ ~~~~~~~ ~~~~, ~~~~~~ ~~~~~ ~~~~~~~ ~~’~~~~~ ~~~~~~~~~~~ (~~~~~ ~~~~~~ ~~~~~ ~~~~ ~~~~~ ~~~ ~~~~~ ~~’~~~~~) : ~~~~~ ~~~~~~~~~~~~ ~~~~~~~ ~~~~ ~~~~~~~~~, ~~~~~ ~~ ~~~~~~~~~~ ~~’~~~~ quasiment tiers-mondaine, avec ~~~~ ~~~~~~~~~~~~~ ~~~ ~~~~~~~~ ~~~~~~~~, ~~~ ~~~~~~’~~~ ~~~ ~~~~~~~~ ~~~ ~~~~~~~~ ~~~~ ~~’~~ ~~~~~, ~~~ ~~~~ ~~~~~~~~~~~ ~~~~ ~~~~~~~~~~ ~~~~~ ~~~~~~~~~~ ~~~ ~~~~~~~~~~, ~~~~~~~ ~~~~ ~~~~ ~~~~~~~~ traînent à terre ~~~~~ ~~~~~ ~~~~ ~~~~~~ ~~~ ~~~~ ~~~ ~~~~~~~, ~~~~~~ ~~~ ~~~~~~~~~ ~~~~ ~~~ ~~~~~, ~~~~~~~ ~~~~~~~~~ ~~~ ~~~~~~ ~~~ ~~~~~ ~~’~~~ ~~~~~~. ~~~ ~~~ ~~~~~~~~~ ~~’~~~~ ~~~~ de l’espèce qu’on ~~~~~~~~~. ~~~~~~ ~~~~~ ~~~~~ ~~~~ ~~~~ ~~~~ ~~~~~~ ~~~~~ ~~~ ~~~~~~~~ ~~~~~~~ ~~~ ~~~~ ~~~~~~~, ~~~ ~~~~~~ ~~~~~~~~~~ ~~~~~ ~~~~~~ ~~~ ~~~~~~~~ ~~~~~~~ ~~’~~~~~~~, ~~~ ~~~~ ~~~~~~~ seront bientôt écoulées. ~~~~~ ~~~~ ~~~~~~~~~~ ~~~ ~~~~~~~~~~~~~ ~~~~~ ~~~~~~~ ~~~~~~~~, ~~~~~~ ~~~~~ ~~~~ ~~~~~~ ~~~’~~~ ~~~~~ ~~~~~~~~. ~~~ ~~’~~~ ~~~~~~~ ~~~~ ~~~ ~~~~~~~~~~ ~~~ ~~~~~~~~~~ ~~~~~~~~, ~~~~~ ~~~ ~~~ docteur Bord était ~~~~~ ~~~~~~~ ~~~ ~~~~ ~~~ ~~’~~~ ~~~~~~~ ~~~~~~~ ~~~ ~~~~~~~ ~~~ ~~~~~~ ~~~~ compétences.\nVerwaerde ~~~~~~~~ ~~~ ~~~~~~~~~~~, ~~~~~~~~ ~~~ ~~~~~~, ~~~~~~ ~~~’~~~~~ ~~~~ ~~~~~~~~~ ~~~~~~ ~~~~~~~, ~~~~~ à distance. Elle ~~~ ~~~~ ~~’~~~~~~ ~~~~ ~~~~~ ~~~~~~~~ ~~~~~~~~ ~~~~~~~ “~~’~~~~~~~~ ~~~~~~”, ~~~ ~~~~~~ ~~~~~. ~~~~ ~~~~~~~~~~~~~ ~~~~~~~ ~~~~~ ~~ ~~~~ ~~~~~ ~~~ ~~~~~ ~~~~~~, ~~~’~~~~ ~~~~ ~~~~~~ ~~~~~ Wikipedia, pour la ~~~~~~~~, ~~~ ~~~’~~~~ ~~~~~~~~ ~~~~ ~~~~ ~~~~ ~~~~ ~~~~~~~, ~~~ ~~~~~~ ~~~~~~~~~~ (~~~ ~~~~~ ~~~~~~~~~ ~~~~~ ~~~~~~~ ~~~~ ~~~ ~~~~~~~~~~ ~~~’~~~~ ~~~ ~~~~~~~~). ~~’~~~~~~~~ ~~~ New ~~~~~ Times pour lequel ~~’~~~~~~ ~~~~ ~~~~~~~~~~ ~~~~~ ~~~~ ~~~~~, ~~~ ~~~~~~~~~ ~~~~~~~~~~~~~, ~~~~~~~~~~ ~~ ~~~~~~~ ~~~ ~~~~~~~~~~~~~, ~~~~~ ~~~~~~~~~ ~~~~~~~~ ~~~~~~~~ ~~~~ ~~~~~~~~~ ~~~~~~~~~. ~~~ ~~ ~~~~~~~ ~~~~~~~~ ~~ ~~~~~~ procès par jour. ~~~ ~~’~~ ~~~~~~~ ~~~~~, ~~~~ ~~~~ ~~~~~~~~. ~~~ ~~’~~~ ~~~~~~~, ~~~~~. ~~~~~~~~~~, ~~~~~~ ~~~~ ~~~ ~~’~~~ ~~~~~~ ~~~~ ~~~~~~~ ~~’~~~~~~ ~~~~~ ~~~~ ~~~~~~~, ~~~~~~~ ~~~ ~~~~~~~~~~~ ~~~~~~~~~~~ de Mes Rimokh ~~~ ~~~~~~~~~ (~~~~~ ~~~~ ~~~~ ~~~~~~~~ ~~~ ~~~~~~~~ ~~ ~~~~~~ ~~~~~~~~ ~~~~~~~ ~~~~~ ~~~~ ~~~~~~~~…), ~~~ ~~’~~~ ~~~~ ~~~ ~~~~~~~~ ~~~~~~~~~~ ~~~ ~~~ ~~~~~~~~ ~~~ ~~~~ ~~~~~, qui pour le ~~~~~~~ ~~~~ ~~~~~~ ~~~ ~~~~~~ ~~~~~~~~~~~~~. ~~~~ ~~~~~~ ~~~~~~~~~~~~~~ ~~~ ~~~~~ ~~~~~~ ~~~~ ~~~~ ~~~~~~~~~~~~~, ~~~~~~ ~~~ ~~~~~~~~~ ~~~~ ~~~~~~~~~~~~~. ~~~ ~~~~~~~ ~~~~ ~~~~~~~~~ ~~~~~~~ ~~~ ~~~~~~~~ dernière, dans le ~~~~~~~~~ ~~~~~~~~ ~~’~~~~~~~~~~~~~~~ ~~’~~~~~~~~, ~~~ ~~~~~~~ ~~~~ ~~~~ ~~~~~~~~~~~, ~~~ ~~~~~~~ ~~~ ~~~~~ ~~~~~~~~ ~~~~~~, ~~~~~~~~ ~~~~~~~~~~~~~ ~~~~~ ~~~ ~~~~~~~~ ~~’~~~~~~~~ ~~~~~ ~~~ ~~~~~~~~ ~~~~~~~~~~~~~~ ~~~ ~~~ leur, d’opinion, et ~~’~~~~~~~~~~~ ~~ ~~~ XVIIe ~~~~~~~~ ~~~’~~ ~~~~~~~~~~ ~~’~~~~~~ ~~~~~~~~~~~~~~ ~~~~~~~ ~~~~~~~~~ ~~~~~ ~~~~~~~~~~ ~~~~ ~~~~~~~~ ~~~ ~~~~~~ ~~~~~~~~~~~~~. ~~~ ~~~~~~, ~~~ ~~~ ~~~~~ ~~~~~~ ~~ ~~~~, ~~~~ diront, comme ils ~~~~~~~~~ ~~~ ~~~ ~~~~~~, ~~~~ ~~~~ ~~~~~~~~~~~~ ~~~~~~~~ ~~~~~~~ ~~~~ ~~~~~ ~~~~~~~~~~~ ~~~ ~~~~~~ ~~~~~~~ ~~~~~~~~~~, ~~~~~ ~~~~~~, ~~~~~ ~~~~ ~~~~ ~~~~~~ ~~~~~~~ ~~~~ ~~~~~~~~~~~~~~~ ~~~ ~~~~~~~~~~ dans l’excitation peu ~~~~~~~~~~~~ ~~’~~~~ ~~~~~~~~~ ~~~~~~~~~~~~~~~ ; ~~~ ~~~~~ ~~~’~~~ ~~’~~~~~ ~~’~~~~~~~~, ~~~~ ~~~ ~~~~~~~~~~~~~, etc.\nBonne ~~~~~~~~~ ~~~ ~~~~~~~~~, ~~~~~~ ~~~~~~-~~~~~~~ ~~~~~~~ ~~~ ~~~~~~~~~~~~ ~~~~~ ~~~~ ~~~~~~~, ~~~ ~~~~~-~~~~~~~ : Verwaerde a ~~~~~~~~~~~ ~~~~~~~ ~~~~ ~~~~~~ Dépossession ~~~~~ ~~~~~~~~~~~~ ~~~~~~~~~~~ ~~~~~~ ~~~~ ~~~~~~~ ~~~~~~~. ~~~ ~~~~ ~~~~~~ ~~~~ ~~’~~~~~~ (“~~~~~~~~ ~~~~~~~~ !…”) ~~~~, ~~~ ~~~~~ ~~~ ~~’~~~~~~ ~~~~, ~~’~~~~~~ parce que, lui, ~~~~~~~~, ~~’~~~~~~ ~~~~~~~~~ ~~~~~~ ~~~~ ~~~~~~~~~ ~~ “~~~~~~~~ ~~~~~ ~~~~~~~~” (~~’~~~~~~ ~~~~~~ ~~~ ~~’~~~~~~~~~~~~ ~~~~ “~~~~~~~~ ~~~~~ ~~~~~~~~” — ~~’~~~~~~~ ~~~~~ ~~~ ~~~~~ ~~~~~~ ~~ ~~~ place). Les livres ~~ “~~~~~~~~ ~~~~~ ~~~~~~~~” ~~~ ~~~~~~~~~~~~ ~~~~ ~~~ ~~~~~~~~~~~~~~ ~~~~~~~. ~~~~~ ~~~~~~~~ ~~’~~~~ ~~~~~~~~~~~~~ ~~~~~. ~~~~~~~~~~ ~~~~ ~~~~~~~ ~~ ~~~~~~~~ ~~~~ ~~~~~~~, ~~~~~-~~~~~ ~~~ ~~~~~ ~~~~~~~~ ~~~~~~ les livres pour ~~~~~~~~, ~~~ ~~~ ~~~~~. ~~~ ~~~~ ~~~~~~~~~~ ~~~’~~~ ~~ ~~ ~~~ ~~~~~~~~~~ ~~~ ~~~~~~~~~, ~~~ ~~~~~~~~~ ~~~ ~~~~~~~ ~~~~~~~, ~~~~~ ~~~ ~~~ ~~~~~ ~~~~~~~~ ~~~~~ ~~~ ~~~~~~~. De fait les ~~~~~ ~~~~~~~~~, ~~~ ~~~~~~ ~~~ ~~~~~~ ~~~ ~~~ ~~~~~~~~~ ~~~~~~~~~~, ~~~~~~~~~ ~~ ~~~~~~~~ ~~~~~ ~~ ~~~~~ ~~~~ ~~~ ~~~~~ ~~~~~~~, ~~~ ~~~~~~~~ ~~~~~~ ~~~~~~ ~~~ ~~~~ ~~~~~~ que la première.\nvoir l’entrée du mercredi 16 février 2022 et son image dans Le Jour ni l’Heure